Политика Archives - Stranica 8 od 17 -\nOpštinsko veće je na današnjoj sednici donelu odluku o raspisvanju konkursa za sufinansiranje projekata iz budžeta opštine Aleksinac radi ostvarivanja javnog interesa u oblasti javnog informisanja u 2020. godini. Za\nOvog vikenda, tačnije u nedelju, održani su izbori za članove saveta šest mesnih zajednica na teritoriji naše opštine.Za razliku od Donje Peščanice, u ostalim izbornim jedinicama ponovila se ista situacija\nIzborne kutije u šest mesnih zajednica: Glasanje za vikend\n23.01.2020. Milan Vlajić Politika Ostavi komentar\nOvog vikenda biće održani izbori za članove saveta šest mesnih zajednica na teritoriji naše opštine. U nedelju 26. januara stanovnici Aleksinačkog Rudnika, Glogovice, Loćike, Gornjeg Suhotna, Jasenja i Donje Peščanice\nPredstavnik opozicije u Aleksincu i jedan od najaktivnijih odbornika u aleksinačkom parlamentu Ivan Dimić okarakterisao je budžet opštine za narednu godinu kao rasipnički, naglasivši da ne oslikava domaćinsko poslovanje. To\nOdbornici Skupštine Opštine Aleksinac su na današnjoj sednici usvojili budžet za narednu, 2020. godinu, kojim se predviđaju prihodi slični prošlogodišnjim, tačnije umanjeni za 1%. Tekući prihodi i primanja, odnosno direktni\n16.12.2019. Redakcija Politika Ostavi komentar\nKrajem ove i početkom naredne godine Aleksinac će dobiti nekoliko značajnih objekata, koji su ušli u završnu fazu izgradnje. Reč je o zgradi Centra za socijalni rad i Poljoprivrednoj školi\nNa današnjoj sednici Opštinskog veća razmatrano je nekoliko dokumenata koji se odnose na lokalni budžet. Većnici su usvojili rebalans budžeta za ovu godinu jer se procenjuje da će u opštinskoj\nČlan Saveta za kulturu OO SNS u Aleksincu Dragan Jovanović je na današnjoj redovnoj konferenciji ove stranke za novinare govorio o značaju nedavno završenog Festivala prvoizvedenih pozorišnih predstava za pozorišni\n28.11.2019. Ninoslav Miljković Politika Ostavi komentar\nJavna rasprava o budžetu opštine Aleksinac za 2020. godinu, čije se usvajanje od strane lokalnog parlamenta očekuje narednog meseca, i ovog puta je pokazala da za predstavnike udruženja i same\nČlan Saveta za omladinu Srpske napredne stranke u Aleksincu i profesor istorije Milan Petrović na redovnoj konferenciji za novinare ove stranke izrazio je zadovoljstvo što je ovdašnji SNS svakog dana\nNovo smanjenje broja radnika u Opštinskoj upravi\nNajnovijom izmenom i dopunom pravilnika o organizaciji i sistematizaciji radnih mesta, usvojenom na današnjoj sednici Opštinskog veća opštine Aleksinac, nastavljen je trend smanjenja broja zaposlenih u Opštinskoj upravi. Nakon najnovijih\nPredlog budžeta opštine Aleksinac za narednu godinu je veći za skoro tri odsto u odnosu na ovogodišnji. Planirano je da se u 2020. godini u opštinskoj kasi prikupi milijardu, 256\nNa današnjoj redovnoj konferenciji za novinare OO SNS u Aleksincu predsednik Odbora Nenad Stanković govorio je o obeležavanju 11 godina postojanja ove partije, kao i o centralnoj proslavi održanoj u


JP Komunalac: Uskoro sanacija krošnji drvoreda platana u Zelenoj ulici\nBečejski Mozaik 14 februar 2018\nUređenje drvoreda platana u Zelenoj ulici očekuje se kada se stvore povoljni vremenski uslovi – suvo vreme, jer taj posao nije moguće uraditi kada ima padavina – ali u JP Komunalac ne isključuju mogućnost da orezivanje krošnji bude započeto već naredne nedelje.\nZa orezivanje krošnji platana potrebno je od 1,5 do 2 meseca, a potom, pre nego što će se u aranžmanu lokalne samouprave da budu rekonstruisani trotoari u delu Zelene ulice, biće urađena i sanacija korenovog sistema drvoreda.\nZa sanaciju drvoreda platana u Zelenoj ulici opština je obezbedila milion dinara.\nIz Komunalca je saopšteno da je sanaciona seča krošnji neophodna zbog očuvanja zdravstvenog stanja, unapređenja i produženja životnog veka drvoreda s jedne strane, ali i kvalitetnijeg života stanovnika Zelene ulice i građana opštine Bečej.\nDrvored je formiran od javorolisnog platana i taj hibrid se pokazao kao najotporniji od svih platana, drvo voli duboka zemljišta, prostrane je krune, postiže visinu i do 40 metara i prečnik stabla od preko jedan metar, a otporan je na aerozagađenja.\nDrvored u Bečeju je podignut između dva svetska rata, po podacima, njegova starost je oko 90 godina i predstavlja atrakciju s obzirom na to da postoje primerci u prečniku od preko jednog metra.\n„I pored brojnih prednosti i vizuelnog nadahnuća koje platani odaju, postoje i problemi koji nastaju u urbanim delovima kao posledica starosti. Gabaritne dimenzije usled razvijenih velikih krošnji predstavljaju problem iz više razloga. Spajanje krošnji jednog i više stabala utiče negativno jer može doći do prenošenja bolesti sa ugroženih na zdrava stabla s jedne strane, dok sa druge umanjuje kretanje vazduha i gasova čime se povećava koncentracija izduvnih gasova u nižim slojevima vazdušnog omotača. Takođe, razvijene krošnje mogu negativno uticati na okolne objekte. Kako bismo sačuvali ovaj značajan drvored i unapredili njegovo fiziološko stanje, neophodno je redukovati krošnje stabla sanacionim orezivanjem, a da se pri tome ne izgubi na karakterističnoj dekorativnosti drvoreda i njegovog izgleda“, saopšteno je iz Komunalca.\nRadovi na sanaciji će se odvijati na osnovu snimka svakog stabla i projekta sanacije drvoreda koji su izradili stručnjaci iz oblasti pejzažne arhitekture.\nSanacija krošnji prethodi sanaciji korenovog sistema koji je ugrozio javne površine na pojedinim mestima.\nIz Komunalca, koji će da obavlja sanaciju drvoreda, saopštavaju da će saobraćaj u Zelenoj ulici u vreme izvođenja radova biti obustavljen u manjoj ili većoj meri, jer radovi zahtevaju značajne mere zaštite ljudi, pokretne i nepokretne imovine, te se mole građani da imaju razumevanja prilikom redukcije pešačkog i automobilskog saobraćaja.\nViše iz ove kategorije « Faršang u predškolskoj ustanovi: Obdaništanci su oterali zimu\tJP Komunalac: Čišćenje snega u Bečeju za oko pola sata »


RTS :: Vujović: Rebalansom budžeta još četiri milijarde za ekologiju\nPolitika Vujović: Rebalansom budžeta još četiri milijarde za ekologiju\npetak, 16. apr 2021, 11:00 -> 11:19\nMinistarka zaštite životne sredine Irena Vujović izjavila je da je predloženim izmenama Zakona o budžetu za 2021. godinu, budžet resora koji vodi uvećan za četiri milijarde dinara, što je najbolji dokaz da je ekologija za Vladu Srbije prioritet i da će ovu godinu obeležiti najveća ulaganja do sada u ovu oblast.\nNakon sednice Vlade, Predlog izmena i dopuna Zakona o budžetu za 2021, upućen je u skupštinsku proceduru.\nAko poslanici usvoje ovaj akt, Ministarstvo zaštite životne sredine raspolagaće sa 12,3 milijarde dinara za ovu godinu, naveli su u Ministarstvu.\n"Sa uvećanim budžetom imaćemo još više sredstava na raspolaganju iz kojih ćemo rešavati ekološke probleme u Srbiji", rekla je ministarka Vujović.\nIstakla je da će država nastaviti da finansira projekte kojima je cilj smanjenje aerozagađenja, što su već, kako je rekla, već radili u prvim mesecima po preuzimanju resora.\n"Još jednom pozivam lokalne samouprave da prate naše konkurse i iskoriste podršku koju ćemo im dati. Takođe, iz ovih sredstava, pomagaćemo gradovima i opštinama da saniraju divlje deponije na svojim teritorijama. Već smo sproveli javni poziv kojim smo ih pozvali da mapiraju sve lokacije na kojima se nedozvoljeno odlaže otpad", rekla je Vujovićeva.\n"Ekologija je naš prioritet i nastavićemo da sprovodimo sve projekte i aktivnosti kojima je cilj da unapredimo stanje životne sredine. Povećanje budžeta, najbolji je dokaz koliko smo ozbiljni u toj nameri. Rezultati ne mogu doći preko noći, ali građani su se već uverili u to šta smo uradili, a do kraja godine pokazaćemo još dobrih rezultata", rekla je Vujovićeva.


Back TURIZAM ZDRAVSTVENI TURIZAM Merkur izaziva interesovanje na nemačkom tržištu\nponedeljak, 12 jun 2017 21:40\n- Impresionirani smo Vrnjačkom Banjom, videli smo puno toga što nismo očekivali. Nadamo se da će nemački turisti vrlo brzo upoznati sve prednosti ovog mesta - izjavio je Damir Radić iz WITOS asocijacije.\n- Vrnjačka Banja je lepa i ima široku ponudu, divne parkove za šetnju i zelene površine, ali i druge zabavne sadržaje kako bi se ispunilo slobodno vreme. Pravi potencijali su mineralne vode i procedure koje sa njima vrše u Merkuru, što bih preporučila da probaju svi koji dođu - izjavila je Heike Jachmann, iz turističke agencije Medina tur.\n- Danas je dan kada mogu početi velike šanse, jer smo prva banja koju je posetila nemačka asocijacija WITOS. Nemački turisti čine 60% svih banjskih turista u Evropi, tako da nam je ovo tržište vrlo značajno. Trudili smo se da istaknemo sve komparativne prednosti koje posedujemo, jer WITOS pokušava da objedini interese nemačkih turista da po atraktivnim cenama dođu do kvalitetne zdravstvene usluge, a sa druge strane nama kao banjama Srbije omogući da dobijemo kvalitetne goste - izjavio je Miodrag Miljković, rukovodilac marketinga Merkura.\n- Tri stvari izdvajaju Merkur od drugih banja: jedinstven pristup lečenju, Spa centar koji je jedan od najvećih na Balkanu i lokacija, jer Vrnjačka Banja predstavlja destinaciju koja je po poseti domaćih turista bila broj jedan protekle godine - dodao je Miljković.


Zamena zdravstvenih knjižica - 381 vesti\nZamena zdravstvenih knjižica\nBy RedakcijaPosted on October 6, 2016\nGrađani su u obavezi da do 31. decembra papirne zdravstvene knjižice zamene elektronskim.\nU Republičkom fondu za zdravstveno osiguranje najavljuju da niko neće ostati bez zdravstvene usluge i posle 1. januara 2017. godine, i ako Ministarstvo zdravlja u međuvremenu ne produži rok za zamenu knjižica.\nNaime, stare knjižice važiće i nakon 1. januara sledeće godine, odnosno sve dok je overena, a velikom broju građana ona važi do februara, marta i aprila. Ipak, da bi se produžio rok za zamenu knjižica neophodno je da Ministarstvo zdravlja izmeni Zakon o zdravstvenom osiguranju.\nČipovane elektronske zdravstvene kartice trenutno ima svega trećina od oko sedam miliona osiguranika. Prema podacima RFZO, elektronske zdravstvene knjižice je do 28. septembra dobilo 2.257.755 građana. Zakonski rok za zamenu koji je počeo u januaru prošle, ističe 31. decembra ove godine. Elektronske kartice uglavnom sada imaju zaposleni, koji su ih dobijali preko preduzeća i kompanija u kojima rade.\nMesecima se čeka\nGrađani koji su ušli u proceduru zamene knjižice žale se da na novu čekaju i po tri meseca, iako je rečeno da je od podnošenja zahteva do dobijanja nove isprave potrebno u proseku 30 dana.\nU RFZO objašnjavaju da je produženo vreme čekanja posledica činjenica da je u drugoj polovini ove godine porastao broj zahteva na šalterima Fonda. Elektronske zdravstvene knjižice se prave u Zavodu za izradu novčanica, i kako je ranije saopšteno iz RFZO, mesečno je moguće maksimalno izraditi 350.000 kartica.\nInače, prvobitni rok za zamenu bio je 9. avgust 2014. godine. Zamena postojećih “kartonskih“ isprava započeta je prvo u filijali Valjevo, gde je ukupno zamenjeno svega oko dve hiljade kartica. Međutim, zbog negativne kampanje tokom 2013. godine i slabog odziva osiguranika, projekat zamene je zastao. Kasnije, zakonom o izmenama i dopuni zakona o zdravstvenom osiguranju rok za zamenu je produžen do 31. decembra 2016. godine.\nTag: čip kartica knjižica rfzo rok zamena zdravstvena knjižica\nPrevious post: Kako veš mašina eksplodira\nNext post: Dan dostojanstvenog rada


Micasaverde uređaji za kućnu automatizaciju od sad i u Evropi - Automatika.rs\nNaslovna Vesti Novi proizvodi Micasaverde uređaji za kućnu automatizaciju od sad i u Evropi\nKompanija Vesternet je izdala saopštenje u kojem stoji da su proizvodi kompanije Micasaverde iz Hong Konga od kraja januara dostupni i u Evropi. Za samo par dana od pojavljivanja uređaja za kućnu automatizaciji ove kompanije, već postoje nekoliko hiljada porudžina. U daljem tekstu saznajte više informacija o novom kontroleru VeraLite Z-Wave kao i način podešavanja.\nVeraLite je kreiran za korisnike koji već imaju WiFi ruter i žele da dodaju kućni kontroler po najpristupačnijoj ceni. Omogućava istu kućnu kontrolu sa svim mogućnostima Vera3, i savršen je za korisnike koji imaju male i srednje mreže. Baš kao Vera3, VeraLite dolazi sa najnovijim korisničkim interfejsom, UI5 i pruža neograničene mogućnosti i opcije za ambijente, sobe, tajmere, događaje i obaveštenja.\nBez mesečnih troškova – Bezbedan, daljinski pristup preko web-a i mobilnog telefona je besplatan.\nPogodan korisnički interfejs (UI) – VeraLite-ov proces podešavanja, koji je izuzetno lak za praćenje, omogućiće Vam aktiviranje i pokretanje u kratkom vremenu. VeraLite koristi korisnički interfejs iz 5-te generacije, UI5, sa više funkcija nego ikada.\nGarantovana kompatibilnost sa svim Z-Wave uređajima – Sadrži sigurnosne brave, kontrolere režima, sve vrste senzora i osvetljenja, termostate, merenje energije i još mnogo toga. VeraLite omogućava da možete iskoristiti sve što Z-Wave svet nudi, kao i mogućnost dodavanja IP kamera, nekih alarm panela, IR uređaja, Control4 sistema i još mnogo toga.\nProširive aplikacije – Rastući App Store sadrži brojne 3D aplikacije koje proširuju vaše iskustvo, kao što su predviđanje vremenske prognoze, kontrola medija, integracija alarm panela, daljinski live video streaming, itd.\nEnergetski monitoring – VeraLite-ova sposobnost merenja energije će vas ohrabriti da preuzmete kontrolu nad računom za struju i da štedite novac.\nNapredno podešavanje Tab-a – Proširiv je tako da takođe privlači entuzijaste i napredne korisnike sa karakteristikama koje se mogu videti samo u high-end sistemima, kao što su IR (univerzalni) daljinski upravljač, integracija sa nadzornim alarmnim sistemom, sposobnost da premosti više Z-Wave mreža, rad sa INSTEON , x10 i drugim platformama.\nVideo nadzor – Stream live video sa plug and play IP kamerama čak i na vašem smartphonu; čuvanje video snimka na bezbednim serverima kojim možete da pristupite sa bilo kog mesta.\nSpajanje više VeraLite uređaja preko IP – Poboljšajte raspon spajanjem 2 ili više VeraLite uređaja preko IP-a koji rade kao jedan kontroler.\nOtvoren API – VeraLite-ov kućni kontroler, kreiran od strane MiOS-a, ima otvorenu arhitekturu koja omogućava Vama ili vašim programerima kreiranje nove aplikacije koja će se ponuditi svim VeraLite korisnicima.\nVeza širokog propusnog opsega nije potrebna za lokalno upravljanje – VeraLite može podesiti i konfigurisati Vašu mrežu i upravljati svim vašim uređajima bez internet konekcije.\nPrethodni tekstUčestvuj u projektu Code9\nSledeći tekstUređaj za merenje utroška električne energije


Milan Blagojević peć na čvrsto gorivo Olimp (limena obloga) peć za grejanje cena, cene Srbija, prodaja Beograd Novi Sad Niš\nMilan Blagojević peć na čvrsto gorivo Olimp (limena obloga) peć za grejanje cene\ncena 51.490,00 din | prodavnica (1)\nIgotherm M 60AK peć za grejanje\nEPonuda nije internet prodavnica već Vam omogućava da brzo i lako nađete Milan Blagojević peć na čvrsto gorivo Olimp (limena obloga) peć za grejanje po najjeftinijoj ceni. Naš cilj je da kupci budu što bolje informisani o ponudi Milan Blagojević peć za grejanje peć na čvrsto gorivo Olimp (limena obloga) na tržištu Srbije. Vrlo lako nalazite željeni proizvod za kategoriju Peći za grejanje cene, ne morate da lutate od sajta do sajta za Milan Blagojević Peći za grejanje, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Milan Blagojević peć na čvrsto gorivo Olimp (limena obloga) peć za grejanje sa PRODAVCEM. EPonuda ne može da garantuje potpunu tačnost specifikacije i slika za Milan Blagojević peć na čvrsto gorivo Olimp (limena obloga) peć za grejanje. Pre kupovine, podatke za Milan Blagojević peć za grejanje peć na čvrsto gorivo Olimp (limena obloga) proverite na sajtu PROIZVOĐAČA.


Za poljoprivredne projekte u Tesliću 200. 000 KM - Чечава.орг\nПочетна / Вијести / Вијести из региона / Za poljoprivredne projekte u Tesliću 200. 000 KM\nАутор Слободан Милетић / 18. априла 2011.\nTESLIĆ – Vlada Republike Srpske i opština Teslić u ovoj godini realizovaće projekte u oblasti poljoprivrede u vrijednosti 200.000 maraka, od čega će iz republičkog budžeta biti uloženo 160.000 KM, izjavio je u Tesliću ministar poljoprivrede, šumarstva i vodoprivrede RS Miroslav Milovanović.\nMilovanović je rekao da je Vlada prošle godine na području ove opštine, po raznim osnovama iz resora ovog ministarstva, uložila više od 1.300.000 maraka u šta nije uračunato regresirano đubrivo i nafta.\nOn je tokom današnje posjete opštini Teslić razgovarao sa načelnikom opštine Savom Kasapovićem o mjerama koje bi trebalo preduzeti da bi se očuvao dostignuti nivo poljoprivredne proizvodnje i ubrzao njen dalji razvoj.\n"Razgovarali smo o projektima iz oblasti poljoprivrede u ovoj godini koje će zajednički realizovati Vlada i opština Teslić. Vrijednost radova je oko 200.000 maraka od čega će Vlada uložiti 160.000 KM, a preostali dio opština Teslić", rekao je Milovanović ne precizirajući o kojim projektima je riječ.\nMinistar Milovanović, koji je sa načelnikom Kasapovićem posjetio teslićko preduzeće koje se bavi preradom mlijeka i mesnih prerađevina "Natura Vita" u Blatnici, istakao je da je ovaj kolektiv, nakon određenih problema zbog ekonomske krize, sada u dobrom stanju i da će Vlada pomoćitom preduzeću da kod plasmana robe poslovi ne trpe proceduralne probleme.\nMilovanović je rekao da "Natura Vita" u ovoj godini ima potpisane ugovore u vrijednosti od 35 miliona maraka, te dodao da će taj iznos, kada se uzme u obzir hrvatsko tržište, na kraju godine sigurno biti veći.\nNačelnik Kasapović napomenuo je da je iz opštinske kase tokom proteklih godina dosta izdvojeno za poljoprivredu, posebno stočarstvo, istakavši da je u Tesliću registrovano oko 120 manjih i većih farmi, koje čine pet i više grla.\n"Prema informacijama Mljekare `Natura Vita`, ovaj kolektiv ima 2 500 kooperanata na području teslićke opštine i mi ćemo uložiti napore da se u narednom periodu poveća broj farmi i proizvodnja mlijeka", rekao je Kasapović i dodao da je u ovoj godini u opštinskom budžetu planirano 350.000 maraka za podsticaj poljoprivredne proizvodnje.\nTehnički direktor "Natura Vite" Radislav Đurić rekao je da mljekari dnevno proizvede 85 000 litara mlijeka i da je ovogodišnji cilj povećanje dnevne proizvodnje na 120 000 litara.\nOn je istakao da je za hrvatsko tržište obezbijeđen plasman od 700.000 litara mlijeka mjesečno i da je u planu da uskoro krenu i drugi proizvodi.\nNapomenuvši da se za 155 radnika i sve kooperante redovno izmiruju plate i obaveze, Đurić je naveo da je cilj samo da se poveća proizvodnja i da je svaka pomoć, sa bilo kog nivoa, dobro došla.


Jevtić: Izborni procesi na Kosovu uvek puni izazova | Radio Kosovska Mitrovica\nJevtić: Izborni procesi na Kosovu uvek puni izazova\n22. September, 2019 15:09 |\nOdluka Centralne izborne komisije (CIK) da se na kosovskim parlamentarnim izborima ne može glasati sa srpskim dokumentima doneta je sa ciljem da što manje Srba izađe na predstojeće izbore i glasa, izjavio je potpredsednik Srpske liste Dalibor Jevtić, prenosi RTS.\nJevtić je u izjavi za RTS naglasio da je tim potezom jasno ciljano da se broj onih koji će glasati za Srpsku listu umanji i to će imati za posledicu manji procenat koji će Srpska lista osvojiti na narednim izborima.\nTakođe, on je dodao da pomenuta odluka ima za cilj da što manji broj Srba izade i glasa, uzimajući u obzir činjenicu da će više od 95 odsto Srba podržati Srpsku listu.\n“To se odnosi uglavnom na glasove Srba na severu Kosova. Identifikovali smo da postoji veliki broj građana koji na severu KiM ne poseduju kosovska dokumenta, a koji su upisani u birački spisak”, naveo je Jevtić.\n“Mi smo na ovaj problem ukazali posmatračkoj misiji EU, predali smo sve prethodne odluke, zakon, šta stoji u zakonu i ukazali da je to kršenje zakona, a videćemo do izbornog dana da li će se to promeniti”, naglasio je on.\nKao poslednja instanca ostaje Ustavni sud, istakao je Jevtić i dodao da ne polažu nadu da će bilo koja od ovih institucija podržati žalbu, ali neće odustati.\nPrema njegovim rečima, ni ranije izborni procesi na Kosovu nisu bili bez izazova, sukoba u kampanjama i odluka koje su štetile Srbima.\nJevtić je, govoreći o broju birača koji nemaju kosovska dokumenta, precizirao da je Srpska lista krenula u identifikaciju i u pitanju je, do sada 2.000 birača.\n“Komuniciramo sa građanima, pokušavamo da problem rešimo, kada budemo imali konačan i tačan broj izaći ćemo u javnost”, poručio je on.


PDV podebljao podjelu između bogatih i siromašnih - Kozarac.ba\nPredsjednik Vlade u BiH Dragoljub Stojanov oglasio se danas saopštenjem za javnost u kojem stoji da je stopa PDV-a od 17 posto “podebljala podjelu između bogatih i siromašnih u BiH”.\nStojanov je podsjetio da je Vlada u BiH prije godinu dana zagovarala diferenciranu stopu PDV-a pri kojoj bi bogati podnosili teret poreza. “Posebna priča je, je li PDV uopće porez na dodanu vrijednost, kako mu ime kaže, ili je to u biti porez na promet koji podnose i plaćaju građani”, kazao je Stojanov te dodao da je krajem 2001. godine u BiH 10 posto najsiromašnijih imalo samo 3,9 posto dohotka BiH na raspolaganju, te kako je 10 posto najbogatijih raspolagalo s 21,45 posto dohotka u BiH.\n“Naglašeno društveno i socijalno raslojavanje posljedica je nekontrolirane primjene liberalnih i anarhičnih ekonomskih mjera. Kažemo mjera, a ne ekonomske politike jer ekonomske politike u BiH i nema”, istaknuo je Stojanov u priopćenju za javnost.


Arhiva vesti 27.11.2018 - Naslovi.net\nGutereš poziva Rusiju i Ukrajinu na maksimalnu uzdržanost\nNjUJORK: Generalni sekretar UN Antonio Gutereš pozvao je danas Rusiju i Ukrajinu na "maksimalnu uzdržanost" i izbegavanje dalje eskalacije posle incidenta u Crnom moru. Guteres je, kako je preneo njegov portparol, rekao da je "izuzetno zabrinut" zbog… »\nKurir: Kijev siguran: Rusija kreće u kopnenu invaziju, sva oružja su uperena u Ukrajinu! Cilj zauzimanje cele zemlje (video)Blic: Ukrajinci sigurni: Rusija se sprema za veliku invaziju, njene snage su na samo nekoliko desetina kilometara i potpuno su spremnejoš 12 povezanih\nPripadnici Policijske stanice u Rakovici uhapsili su D. L. (1946) zbog postojanja osnova sumnje da je izvršio krivično delo polno uznemiravanje. On je osumnjičen da je 25. novembra ove godine u beogradskom naselju Resnik oko 13 časova ušao u autobus… »\nB92: Uhapšen starac zbog polnog uznemiravanjaKurir: Starac (72) napao devojčicu (10) u autobusu 504: Pitao je da li voli starije muškarce! Policija uhapsila manijakajoš 11 povezanih\nOdbor saglasan: Takse za RTS i RTV u 2019-oj 220 dinara\nČlanovi odbora za kulturu i informisanje Skupštine Srbije usvojili su danas predlog Ministarstva energetike i rudarstva da taksa za javne medijske servise sledeće godine iznosi 220 dinara, što je za 70 dinara više nego do sada. Državni sekretar u… »\nRTV: Utvrđen dnevni red, sutra počinje rasprava o budžetuRTS: Utvrđen dnevni red, sutra počinje rasprava o budžetujoš 9 povezanih


Propao plan SDA uperen protiv Srba: Sudija koja je branila Orića i tužila Mladića ostala bez podrške - Sputnjik Srbija\n19:57 24.12.2020 Preuzmite kraći link\nĆosić Dedović je u petom krugu dobila svega dva od potrebna 82 glasa, nakon čega je povučena njena kandidatura.\nSkupština država članica održana je u Njujorku od 17. do 23. decembra, a birano je šest sudija. Ukupno je bilo 18 kandidata, a za izbor je bila potrebna dvotrećinska većina od ukupnog broja glasova. Države članice glasaju sve dok šest kandidata ne dobije potrebnu dvotrećinsku većinu.\nPrema Rimskom statutu, koji je krovni dokument Međunarodnog krivičnog suda, jednom izabrane sudije na tom položaju ostaju doživotno.\nU prvom krugu Ćosić Dedović je osvojila 49 od potrebnih 78 glasova, a samo je jedan sudija osvojio dovoljnu većinu. U drugoj rundi, kada je takođe izabran jedan sudija, osvojila je 40 glasova. Već u trećem krugu, kada je broj kandidata smanjen na 13, počinje da pada i podrška Ćosić Dedović, kada osvaja 13 glasova. U četvrtoj rundi, u konkurenciji devet kandidata, podršku joj daje devet država, a u petom krugu glasanja između šest kandidata samo dve države su dale glas za kandidatkinju koja je u proteklom periodu označena kao kadar za koji je žestoko lobirala SDA, prenosi „Glas srpske“.\nZbog toga je predstavnik BiH povukao kandidaturu Jasmine Ćosić Dedović.\nSama kandidatura Jasmine Ćosić Dedović podigla je mnogo prašine, prvenstveno u Srpskoj, jer ona nije imala podršku srpskog člana Predsedništva BiH Milorada Dodika. Kandidatura je bila sporna zbog toga što je Ćosić Dedović u postupku protiv generala Ratka Mladića bila u timu tužilaštva, te u timu odbrane komandanta tzv. Armije BiH Nasera Orića.\nTo nije sprečilo Biseru Turković da zaobiđe procedure i paradiplomatskim putevima lobira za njeno imenovanje, a to lobiranje bilo je posebno upereno ka Turskoj, piše „Glas Srpske“.\nProfesor ustavnog prava i sudija Okružnog suda u Banjaluci Milan Blagojević kazao je za „Glas Srpske“ da bi se pri svakom imenovanju trebalo voditi računa o saglasnosti entiteta i da bi trebalo da se poštuju procedure u pogledu takvih predloga.\n„Ne pričam samo o konkretnom slučaju, već uopšteno o takvim imenovanjima. O ovakvim pitanjima treba konsultovati entitete i da se na osnovu tog stava odrede i članovi zajedničkih institucija. Svi izabrani predstavnici u međunarodnim institucijama, pa i Međunarodnom krivičnom sudu, trebalo bi da budu plod saglasnosti entiteta“, istakao je Blagojević.\nJasmina Ćosić Dedović formalno je bila kandidat istočnoevropskog bloka zemalja zajedno sa Gruzijkom Goče Lordkipanidze, koja je na kraju i izabrana kao novi sudija Međunarodnog krivičnog suda u drugom krugu glasanja. Pored nje, izabrani su još Džoana Korner iz Velike Britanije, Mijata Marija Samba iz Sijera Leonea, Marija del Sokoro Flores Lijera iz Meksika i Serhio Đeraldo Ugalde Godinez iz Kostarike, dok je ostalo da bude izabran šesti sudija.\nsudija, Bosna i Hercegovina, Međunarodni krivični sud


Gradovi i opštine u Republici Srpskoj koje nemaju usvojen budžet za ovu godinu, mogu izvršavati sve budžetske obaveze do 30. juna, nakon čega se u skladu sa Zakonom o budžetskom sistemu blokiraju svi računi jedinice lokalne samoprave, rečeno je Srni u Ministarstvu finansija Srpske.\nIz ovog ministarstva je naglašeno da ukoliko budžet ne bude usvojen do 30. juna tekuće fiskalne godine, sredstva sa transakcionih računa Republike, opština, gradova i fondova ne mogu se koristiti sve do usvajanja budžeta.\nOva procedura predviđena je članom 38 stav 5 i stav 7 Zakona o budžetskom sistemu Republike Srpske.\n"Struktura i vrsta rashoda do donošenja budžeta moraju proporcionalno odgovarati strukturi i vrsti ostvarenih rashoda u istom periodu prethodne godine, osim u mjeri u kojoj promjene broja ili statusa pojedinačnih budžetskih korisnika čije finansiranje se vrši iz budžeta mogu da utiču na strukturu i vrstu rashoda", pojasnili su iz Ministarstva finansija Srpske.\nMinistarstvo finansija RS lokalne zajednice Budžet\nMinistarstvo finansija nije prihvatilo ponudu za prodaju trezorskih zapisa\nMinistarstvo finansija: Ukoliko se ne održi Skupština do 31. marta, finansiranje nastaviti prema Zakonu


Bugajski: Moskva odlučna da region održava nestabilnim | Autonomija\n"Cilj je da zadrži zemlje izvan NATO-a i EU i da iskoristi opterećenost EU svojim unutrašnjim problemima"\nAmerički analitičar i ekspert za Balkan Januš Bugajski izjavio je da Putinov režim neće pokušati da ponovi potpuno isti scenario kao onaj uoči izbora 2016. godine u Crnoj Gori , jer ima dosta drugih alata u svom arsenalu subverzija i destabilizacija te da je Moskva odlučna da region održava nestabilnim.\n„Na primer, može da organizuje ili izazove nasilje tako što će podstaći etničke, socijalne i verske sukobe u cilju podele crnogorskog društva“, rekao je on u intervjuu za Pobjedu.\nBugajski smatra da je Moskva je odlučna da region održava nestabilnim. „Cilj je da zadrži zemlje izvan NATO-a i EU, ili da stekne uticaj nad nacionalnim vladama, čak i ako su one članice obe organizacije“, rekao je on.\n„Prvo, Unija je opterećena svojim unutrašnjim problemima, uključujući i pregovore za Bregzit, tako da se manje bavi državama aspirantima. Drugo, uspon populističkih i nacionalističkih partija podriva jedinstvo EU i dovodi u pitanje njegove buduće pravce. Na kraju, raspoloženje javnosti u Uniji je pod uticajem ksenofobije i antiimigracije, a to se ogleda u protivljenju daljem proširenju EU“, kazao je Bugajski.


HomePolitikaMinistar Stefanović: Šešelj ne može bez laži, ali nijednu mu neću prećutati\nMinistar Stefanović: Šešelj ne može bez laži, ali nijednu mu neću prećutati\n„Vojislav Šešelj je u svom poznatom maniru laži i obmana ponovo pričao o nekakvoj mojoj ulozi u prevratu protiv predsednika Vučića po ugledu na događaje u Kazahstanu, i time bez ikakve sankcije nastavio da seje laži o meni i o mom odnosu sa predsednikom.\nBez obzira na to što sam i ja, ali i nadležni organi, demantovali svaki put kad je progovorio o tome, Šešelj nastavlja da javno spletkari o nekakvom mom napadu na predsednika Vučića, a sve to po nalogu Amerike i Britanije.\nNikada, pa ni sad, mu neću dozvoliti da širi laži o meni i da bez ikakvog razloga, a kamoli dokaza priča najgore besmislice koje samo njemu mogu da padnu na pamet. On i sam zna da je sve što je izgovorio laž i dobro zna koliko su takve konstrukcije štetne i za državu, za predsednika Vučića, a ujedno i opasne za moju i bezbednost moje porodice. Ali pravljenje štete i stvaranje opasnosti tako što izgovara monstruozne laži je način na koji Šešelj vidi jedinu šansu za sebe, svoje poslove i karijeru.\nNeobično je što je premijerka sve to slušala i prećutala Šešeljeve besmislice da je Srbija nekakva kolonija i vazalna država kojom upravljaju Amerikanci i Britanci, zato što vrlo dobro zna da na predsednika Vučića i njegove odluke apsolutno niko ne može da utiče. Neobično je i što je izostala njena reakcija na Šešeljeve otvorene izmišljotine i uvrede na moj i na račun predsednika, jer makar ona dobro zna da je moja ostavka odavno na stolu predsednika Vučića i da on može da je aktivira kad god hoće, i da to ne zavisi ni od koga drugog, a ponajmanje od Amerikanaca i Britanaca.\nPredsednik Vučić dobro zna da je dovoljan jedan njegov telefonski poziv da se povučem sa funkcije koju obavljam ako on tako proceni, a ja ću nastaviti svim silama i raspoloživim pravnim sredstvima da se borim protiv onih koji iznose najgore laži i čine štetu predsedniku Srbije, našoj zemlji i meni lično.“


Rukometni Savez: Abramović na čelu udruženja trenera | Aktuelno\nIzbornoj skupštini prisustvovali su i selektor crnogorske muške reprezentacije Zoran Roganović, kao i trener rukometašica Budućnosti Dragan Adžić.\nIzborna skupština Udruženja trenera Rukometnog saveza Crne Gore objavila je da je napravljena promjena na čelu ove strukovne organizacije.\nFunkciju dosadašnjeg predsjednika Dobrislava Vujovića od sada će obavljati Zoran Abramović.\nOdlukom skupštine za sekretara je imenovana Bobana Krstović iz ŽRK Zeta.\nAbramović je prošle sezone sa Lovćenom osvojio duplu krunu.


Ursula Von Der Lejen i Šarl Mišel u Briselu\nPrema tom dogovoru, Evropska komisija će se zaduživati na tržištu, a zatim će dati veći deo novca, umesto da ga pozajmljuje zemljama kojima su potrebni ekonomski poticaji.\nNemačka kancelarka Angela Merkel je rekla da oseća "veliko olakšanje posle teških pregovora" i dodala da je Evropa ipak pokazala da "može zajednički da deluje".\n"To je važan signal koji je iznad Evrope. To je odgovor na najveću krizu s kojom se Unija suočava od njenog nastanka", rekla je nemačka kancelarka, prenosi agencija Frans pres (AFP).\nZvaničnici su, prema pisanju Rojtersa, naveli da je dogovor koji je sklopljen nakon što je Mišel predstavio kompromise u vezi s fondom za oporavak od 750 milijardi evra, od presudnog značaja za uklanjanje sumnji u samu budućnost bloka.\n"Imamo dogovor i to dobar dogovor. EU nikada nije tako ambiciozno želela da investira u budućnost sa budžetom (2021-2027) od 1.074 milijardi evra i fondom za oporavak ekonomije od 750 milijardi evra", rekla je belgijska premijerka Sofi Vilmes (Sophie Wilmes).\nItalijanski premijer Đuzepe Konte (Giuseppe Conte) je nakon samita rekao da će Italija dobiti 28 odsto novca, odnosno 209 milijardi evra od usaglašenih 750 milijardi, od čega će 81 milijarda biti u grantovima, a 127 milijardi u vidu pozajmica.\n"Zadovoljni smo usvajanjem ambicioznog plana, koji će nam omogućiti da se snažno i efikasno suočimo sa krizom", poručio je Konte na konferenciji za novinare nakon pet dana pregovora u Briselu.\nHolandski premijer Mark Rute (Rutte), koji se protivio prvobitnom planu, rekao je u utorak da su njegovi odnosi s drugim čelnicima EU-a i dalje snažni, uprkos danima teških pregovora.\n"Svi smo profesionalci. Možemo podneti nekoliko udaraca", rekao je Rutte novinarima nakon što su evropski lideri najavili svoj dogovor: "Zadovoljan sam ovim sporazumom. Ne vidim razočarenja u njemu."\nTome se protivila štedljiva četvorka, ali je predsednik Evropskog saveta uspeo da postigne kompromis tako da je od predviđenih 500 milijarda evra, koliko je bilo ponuđeno u francusko-nemačkom planu, tu sumu smanjio na 390 milijardi.\nVesti o sporazumu dovele su do porasta eura na novi četveromesečni maksimum od 1,1470 dolara.


E-selekcija Fudbalskog saveza Srbije plasirala se na Evropsko prvenstvo eEURO 2021 kao prvoplasirana iz svoje kvalifikacione grupe.\nOrlovi su se ove večeri takmičili u PES-u sa e-selekcijama BiH-a, Malte, Rusije i Jermenije, a posle osam kola bili su ubedljivo prvi u grupi sa sedam pobeda i jednim porazom, piše Telegraf.rs.\nBolja od naše reprezentacije bila je samo Rusija koja je slavila sa 2:1, a ranije tokom dana naši igrači su preslišali BiH sa 7:2, Maltu sa 9:4 i Jermeniju sa 8:1.\nInače, UEFA eEURO 2021 je najprestižnije eFootball PES 2021 takmičenje u Evropi, koje će se održati u julu 2021. godine, a ima nagradni fond koji iznosi čak 100.000 dolara.\nKvalifikacije su sastavljene od 10 grupa od po 5 ili 6 reprezentacija. Pobednici svake grupe se direktno plasiraju na veliki turnir, dok će drugoplasirane selekcije morati u doigravanje.\nSvaki okršaj dve reprezentacije se sadržao od po dva duela jedan na jedan, a igrači su morali da nastupaju sa zemljama koje predstavljaju.\nTo na neki način automatski daje prednost najjačim evropskim reprezentacijama, kao što su Nemačka, Francuska, Italija, Španija ili Portugal, ali naši momci su se sasvim dobro pokazali.\nE-selekcija Fudbalskog saveza Srbije


Novavaks odložio testiranje eksperimentalne vakcine u Americi\nNovavaks je saopštio da se zaključci treće faze istraživanja koja se sprovodi u Britaniji očekuju u prvom tromjesečju 2021. godine i da bi mogli biti osnova za odobrenje te vakcine na globalnom nivou (Foto: AFP)\nAmerički proizvođač vakcina Novavax odložio je početak kasnije faze testiranja eksperimentalne vakcine protiv koronavirusa u Sjedinjenim Državama za kraj novembra – navodeći kao razlog kašnjenje u proizvodnom procesu.\nKompanija je saopštila da se zaključci treće faze istraživanja koja se sprovodi u Britaniji očekuju u prvom tromjesečju 2021. godine i da bi mogli biti osnova za odobrenje te vakcine na globalnom nivou – ali za te navode nije ponudila dodatna objašnjenja.\nNije, međutim, ni u potpunosti jasno šta bi to konkretno moglo značiti za Sjedinjene Države – a Novavaks za sada nije odgovorio na upite za razjašnjenje.\nTakođe, kopanija Novavaks saopštila je da zaključke o ranim i srednjim fazama istraživanja planira da saopšti u petak. Ranije objavljeni podaci ukazali su da je vakcina koju razvijaju proizvela visok nivo antitijela protiv koronavirusa.\n“Mislim da se američka Uprava za hranu i lijekove ustručavala od odobravanja vakcina za američke građane koje nisu testirane u Americi”, izjavio je Pol Ofit, stručnjak za zarazne bolesti Univerziteta u Pensilvaniji i član Savjetodavnog odbora za vakcinu Uprave za hranu i lijekove u razgovoru za Žurnal američke medicinske asocijacije.\nIstovremeno, nekoliko farmaceutskih kompanija uključujući i rivalske Pfizer i Astra Zeneca, do sada su obavještavale javnost da su u poznijim fazama ispitivanja– mada nijedna od njih nije objavila da je došla do nalaza čiji bi rezultat bio traženje odobrenja za registrovanje vakcine protiv COVID19.\nKompanije su, uključujući Novavaks, sa nekoliko država sklopile ugovore o distribuciji – pošto budu odobrene.\nNovavaks je u avgustu saopštio da će Velikoj Britaniji, do aprila 2021, isporučiti 60 miliona doza vakcine protiv koronavirusa.\nIstovremeno, priprema se da Sjedinjenim Državama isporuči stotinu miliona doza do januara 2021. – pošto su joj američke vlasti dodijelile 1,6 milijardi dolara za razvoj potencijalne vakcine. Takođe, potpisala je ugovore o snabdijevanju vakcinama Kanade i Japana.


Početak/Društvo/Dan kada je rasformiran Logor na Crvenom krstu – 14. septembar\nIzmeđu 30.000 i 40.000 ljudi je za vreme Drugog svetskog rata prošlo kroz niški Logor na Crvenom Krstu. Poslednjeg dana pred rasformiranje ovog logora, spaljena je sva dokumentacija i streljana je poslednja grupa logoraša. Povodom obeležavanja 75. godina od rasformiranja ovog logora, Narodni muzej u Nišu održao je radionice i predavanja za osnovce i srednjoškolce. Ovim radionicama su prisustvovali učenici iz nekoliko osnovnih i srednjih škola. Logor je rasformiran 14. septembra 1944. nakon streljanja poslednje grupe logoraša, njih trideset i šest.\n„Pre nego su napustili logor Nemci su spalili celu dokumentaciju. Potom su u ranim jutarnjim satima, oko 9 izjutra, prozvali jednu grupu od 60 logoraša i pustili su ih na slobodu. Preostalih 36 koji su ostali su streljani ispaljivanjem hitaca u potiljak i sahranjeni su u rupama od avionskih bombi i poliveni su krečom. Eshumacija je bila 20. oktobra, nekoliko dana pošto je Niš oslobođen“, kaže Nebojša Ozimić, kustos Narodnog muzeja u Nišu.\nPoslednjeg dana ubijeni su logoraši koji su se starali o hrani ili su bili logorski lekari, poput braće Radman, objašnjava Ozimić. On kaže da je Memorijalni kompleks „12. februar” jedini nacistički logor na Balkanu koji je svakodnevno otvoren za turiste i dodaje da je to jedini logor iz kojeg su logaraši uspeli da pobegnu.\n„Logor „12.februar“ je od velikog značaja kada je u pitanju edukacija mladih o onome šta je sve baš narod preživeo i protiv čega moramo da se borimo, protiv svih autaritarnih i destruktivnih ideologija, jer ono od čega smo najviše patili protiv toga ćemo se i boriti. Kroz ovaj logor je prošlo oko 30.000 ljudi u periodu od septembra 1941. do septembra 1944. godine, a oko 10.500 ljudi je pobijeno na različitim lokacijama. Sa druge strane, po čemu je ovaj logor jedinstven u svetu jeste prvo organizovano bekstvo logoraša“, ističe Nebojša Ozimić.\nBekstvo se dogodilo 12. februara 1942. godine kada je 105 zarobljenika uspelo da pobegne, dok su 42 logoraša ostala na logorskim žicama. Logor na Crvenom Krstu povodom obeležavanja rasformiranja, posetili su učenici dve osnovne i šeset srednjih škola, koji su ovom prilikom mogli da čuju nešto više o poslednjem danu logora, ali i da učestvuju u radionicama koje su predstavnici muzeja organizovali.\nLogor na Crvenom Krstu Nebojsa Ozimic\nPočinje Nacionalna nedelja muzeja


Slovenija u petak odlučuje o mandataru Šarecu\nTanjug 13. avgusta 2018. 21:31\nLJUBLJANA – Slovenački parlament u petak će održati sednicu na kojoj bi Marjan Šarec trebalo da bude izabran za mandatara nove vlade koju bi podržalo šest stranaka, iako bi formalno bila manjinska, jer je stranka Levica obećala podršku, ali ne želi da preuzme nijedan odgovoran položaj ili ministarstvo u budućoj vladi.\nŠarec koji je sa svojom građanskom strankom na izborima 3. juna osvojio drugo mesto trebao bi da dobije većinu od 90 glasova poslanika tajnim glasanjem, nakon čega bi predstavio kratak nacrt programa svoje buduće koalicije i dobio rok od 15 dana da predloži kandidate za ministre, prenosi Hina.\nOsim Liste Marjana Šarca (LMŠ), kojoj će prema nezvančnim informacijama u vladi pripasti pet ministarstava, među kojim su unutrašnji poslovi i finansije, u vladajućoj koaliciji biće i Socijaldemokrate (SD) za čijeg je predsednika Dejana Židana predviđen položaj predsednika parlamenta.\nKako je objavio Slovenački radio, pozivajući se na nezvanične informacije, sadašnji tehnički premijer Miro Cerar u budućoj vladi bi preuzeo ministarstvo spoljnih poslova, a dosadašnji šef diplomatije Karl Erjavec, ministarstvo obrane.\nKako se navodi, krajnji rok do kada bi Šarec trebalo da predloži listu ministara ističe 1. septembra, ali ako to ne učini, parlament mu može odobriti novi rok.\nMeđutim, ukoliko propusti i taj rok, prestala bi mu funkcija izabranog mandatara za sastav nove vlade.


Škoro, Vukadinović, Malagurski i drugi: Glasajte "ne" na referendumu\nŠkoro, Vukadinović, Malagurski i drugi: Glasajte „ne“ na referendumu\nVesti Autor:Beta16. dec. 202114:446 komentara\nGrupa javnih ličnosti, među kojima su urednik portala Nova srpska politička misao Đorđe Vukadinović, general Sreto Malinović, novinar Srđan Škoro, reditelj Boris Malagurski, advokat Vladimir Terzić i Dušan Tufegdžić iz pokreta "Buđenje", pozvali su građane da izađu na referendum o promeni Ustava 16. januara 2022. godine i glasaju "ne".\n16. dec. 2021 47\nParović: Odložiti referendum o Ustavu zbog izmene zakona i ukupne atmosfere\nVukadinović je na konferenciji za novinare u Medija centru rekao da su se oni kao pojedinci okupili u inicijativu da zajedno pozovu gradjane da izađu na referendum i glasaju protiv promene Ustava, jer je to „tema koja se tiče svih građana Srbije“.\n„Nemamo dilemu da su predložene izmene Ustava loše rađene, u lošoj atmosferi, po lošoj proceduri. Nije bilo razloga za takvu hitnost, sadržaj amandmana je problematičan i svi advokati i pravnici kažu da ne služe svrsi zbog koje se navodno donose, a to je nezavisnost pravosuđa, već da urušavaju i onako ne tako sjajnu situaciju po tom pitanju“, rekao je Vukadinović.\nOn je pozvao građane da masovno izađu na referendum i glasaju protiv, jer ukoliko dođe do promene Ustava, da bi se on ponovo promenio biće potrebna dvotrećinska većina u Skupštini Srbije, do koje opozicija teško može doći.\nGeneral Sreto Malinović je rekao da „ovom sazivu Narodne skupštine i ovoj vlasti ne treba dozvoliti da promene ni jelovnik u skupstinskom restoranu, a kamoli Ustav“ i dodao da treba na referendum izaći i reći – ne.\n„Imamo situaciju da su oni kao lopatom izbacivali zakone koji su suprotni interesima građana a najčešće poslanici nisu ni znali za šta glasaju. Najbolji dokaz o svesti poslanika o onome šta rade je Zakon o eksproprijaciji koji su mladi ljudi mobilišući snagu građana oborili“, rekao je Malinović.\nNovinar Srđan Škoro, koji je ranije danas objavio da će se kandidovati za predsednika Srbije, je podsetio da je referendum zakazan na godišnjicu ubistva kosovskog političara Olivera Ivanovića, za koga je rekao da je „stradao zbog svojih uverenja“, kao i da niko od Srba na Kosovu „neće reći da ga je ubio Albanac“.\nBoris MalagurskiĐorđe Vukadinovićizmene ustavaReferendumSrđan škoroSreto Malinović


VULIN OBJAVIO RAT ULIČNOM KRIMINALU: Srbija je bezbedna zemlja i tako mora i da ostane | Novosti.RS\n- Svim načelnicima sam poručio da ću njihov uspeh meriti po tome koliko su se izborili sa uličnim kriminalom. Postoje drugi načelnici i službe zaduženi za borbu sa organizovanim kriminalom, ali posao načelnik Pančeva ili bilo koje druge policijske uprave je da od Pančeva, svakog grada i mesta u Srbiji napravi bezbedno mesto. Uspeh načelnika svake policijske uprave meriće se po tome da li se običan čovek oseća bezbedno- rekao je ministar Vulin u emisiji „Lice nacije“ na RTV Pančevo.\n- Statistički to je jako dobro, ali osećaj koji imaju građani nije dobar, ljudi se ne osećaju bezbedno i naravno da se osećamo nebezbedno kada smo videli kako su ubili čoveka na ulici, digli automobil u vazduh. I zato je jedan od mojih ciljeva da se kod ljudi stvori osećaj bezbednosti- naveo je ministar Vulin.\n- Srbija je bezbedna zemlja, ona mora takva da ostane i mora da bude još bezbednija. Predsednik Vučić je čovek koji zna da je mera uspešnosti svake vlasti koliko se bori i izbori sa kriminalom. Kriminala će uvek biti, to je nesporno, to je u ljudskoj prirodi ali mora ga biti malo, ne sme da povredi običnog čoveka, mora da bude sankcionisan i svako ko se opredeli da se bavi time mora da zna da će biti otkriven i kažnjen- istakao je ministar Vulin.\nulični kriminal Aleksandar Vulin Srbija načelnici policije\nMINISTAR Unutrašnjih poslova Aleksandar Vulin obišao je danas na Božić pripadnike policije u kopnenoj zoni bezbednosti kuršumlijske opštine na potezu Lukovske banje odakle je svim Srbima čestitao Božić i poželeo stabilnu Srbiju.


Omladinska banka podržala četrnaest projekata u Mrkonjić Gradu za ovu godinu - ŠIK RADIO\nU petak, 23. aprila 2021. godine načelnik opštine Mrkonjić Grad Dragan Vođević potpisao je u okviru programa Omladinske banke Mrkonjić Grad i Fondacije “Mozaik“ ugovore za četrnaest projekata neformalnih grupa mladih u ukupnom iznosu od 32.710,00 KM.\nSvi projekti mladih će biti realizovani na području lokalne zajednice, a teme koje obuhvataju odobreni projekti mladih su iz oblasti sporta, kulture, obrazovanja i ekologije.\nPo Javnom pozivu Omladinske banke Mrkonjić Grad, a u sklopu Fondacije “Mozaik“ za 2021. godinu u periodu od 15. februara – 9. marta 2021. godine prijavljeno je osamnaest projekata, s tim da je odabrano četrnaest.\nProjekti su finansirani zahvaljujući doprinosima iz zajednice u iznosu od 12.919,70 KM, Opština Mrkonjić Grad 11.874,60 KM i Fondaciji “Mozaik” 7.916,40 KM.\nNačelnik opštine Mrkonjić Grad Dragan Vođević s ponosom je predstavio odobrene projekte, koji su raznovrsni i značajni za mlade koji će realizovati iste . U nastavku poslušajte izjavu…\nDirektor programa Omladinske banke Fondacije “Mozaik”, Željko Pauković naglasio je da sa opštinom Mrkonjić Grad uspješno sarađuju od 2008. godine, te da su do sada zajedno podržali 127 projekata u vrijednosti oko 420.217 KM. U nastavku poslušajte izjavu…\nMilana Tepić iz MZ Gustovara kaže da su dobili 1.500 KM za izgradnju dječijeg igrališta. Kada je u pitanju cilj samog projekta navela je da je želja ljudi koji su učestvovali u kreiranju projekta da se zadrže djeca u ruralnim područjima, kao i da se oživi selo… U nastavku poslušajte izjavu…\nDavor Jović sa svojim kolegama aplicirao je za projekat pod nazivom “Imanje uzdravlje“ koji je baziran na stvaranju ekoloških uslova i objekata za lakše funkcionisnje korisnika Centra za mentalno zdravlje u Mrkonjić Gradu, a kojima je ta vrsta pomoći neophodna. U nastavku poslušajte izjavu…\nDejana Bjelajac pojasnila je da u okviru odobrenog projekta žele da podstaknu djake u OŠ “Ivan Goran Kovačić“ da više čitaju knjige, jer projekat i nosi naziv “Čitalački kutak“, a u planu je da se nabave razni didaktički materijali i nove knjige. U nastavku poslušajte izjavu…


Kretanja na svetskim berzama, već su se odrazila i na tržište naftnih derivata u Srbiji, pa tako podaci Udruženja naftnih kompanija Srbije (UNKS) pokazuju da je od 20. januara do 3. februara prosečna cena litra dizela na benziskim stanicama u Srbiji smanjena za 1, 02 dinara, a benzina za 0,35 dinara.\nRačunice na koje su domaći analitičari više puta ukazivali pokazuju da rast cene od 10 odsto na svetskim bezama donosi poskupljenje od tri odsto na srpskim pumpama. U vezi s tim, aktuelni pad cene na svetskom tržištu od oko 20 odsto mogao bi, praktično doneti pojeftinjenje goriva u Srbiji za 6 procenata.\nNebojša Atanacković, suvlasnik privatne naftne kompanije u Srbiji, kaže da nema dileme kako je koronavirus uticao na pad cena nafte na globalnom nivou, pošto je Kina i drugi najveći svetski potrošač nafte i nema sopstvene izvore, ali je i veliki uvoznik.\nmanjak tražnje izazvao je i nižu cenu derivata na svetskim berzama.\n– Inače je poznato da je berza derivata najosetljivija na razna politička i druga dešavanja u svetu, pa će se to sigurno odraziti i na cenu goriva. Kod nas je već niža cena na pumpama i teško je proceniti koliko brzo će stići globalni efekti, ali mene je iznenadičlo da je ovog puta relativno brzo počela da pada cena na pumpama nakon reakcije svetskih berzi. Ranije se dešavalo obrnuto, da kada poraste cena nafte u svetu, brzo skače i cena goriva na pumpama, a kada padne, malo se čeka… – ističe Atanacković.\nNiže cene u prethodne dve nedelje su samo početak, jer su naftne kompanije mnogo ranije ugovorile cenu derivata koje sada koriste.\n– Praktično tek u narednom periodu možemo očekivati da se u pravoj meri oseti efekat svetskih berzi, ali podsećam da nikako ne možemo očekivati linearno pojeftinjenje u odnosu na cenu sirove nafte. To je samo jedan deo maloprodajne cenem ali veliki deo sume koji vozači plaćaju na pumpama čine akcize, porezi, prevoz, prerada… – ističe Nebojša Atanacković.\nPored fiksalnih obaveza u koje spadaju akciza, naknada za formiranje obaveznih rezervi, naknada za unapređenje energetske efikasnosti i PDV, proizvođači i trgovci derivata nafte u Srbiji imaju obavezu da se svaki litar goriva koji stave na tržište plate i naknadu za markiranje goriva i naknadu za monitoring kvaliteta goriva.\n– Trend pada cena goriva u Srbiji i u zemljama u okruženju zadržan je i u prošloj nedelji, a Srbija je i dalje nu samom vrhu na listi cena dizela i TNG-autogasa, dok je cena benzina malo iznad regionalnog proseka – kaže za medije Tomislav Mićović, generalni direktor UNKS-a.\nKada je reč o mogućim efektima koronavirusa na cene goriva u Srbiji i regionu, Mićović objašnjava da je Srbija uvozno zavisna zemlja sa izvesnim stepenom razvijenosti tržišne konkurencije.\nPrema njegovim rečima, to znači da se promene na globalnom tržištu nafte neminovno održavaju i na naše tržište, kao i da će se pad cene odraziti na domaće cene.


Kovač pred polufinale: Biće teško protiv Francuza, ali i oni imaju nedostatke - Sportski Portal\nKovač pred polufinale: Biće teško protiv Francuza, ali i oni imaju nedostatke\nOdbojkaši Srbije u petak igraju polufinalni meč na Evropskom prvenstvu. Protivnik je jedan od domaćina šampionata, selekcija Francuske, koja važi za favorita.\n– Sigurno je da ćemo se potruditi da što bolje igrače pripremimo za važnu utakmicu. Pokušavamo prvo da se oporavimo, pa da treniramo u dvorani u kojoj ćemo da igramo. Zasad je dobro, nadamo se da će tako i da ostane, rekao je Kovač u izjavi za Odbojkaški savez Srbije.\n– Sad pričamo o Francuzima da igraju dobro, jer igraju kod kuće, ali ima i sa strane tih negativnih komentara da više nisu tako dobra reprezentacija jer nisu imali uspehe u prethodnim sezonama. Mislim da su jedina reprezentacija na svetu koja može da računa na dva prava primača i to pravi razliku. Vrlo su agresivni na servisu, teško ih je studirati i teško je igrati protiv njih, rekao je Kovač i osvrnuo se na to kako srpski odbojkaši treba da odgovore na igru favorizovanih Francuza.\n– Naša igra treba da bude takva da imamo jak servis i dobar blok. Imaju oni neke nedostatke, ali o tome ćemo kasnije, zaključio je Kovač.\nPovezane temeFrancuskaMuška odbojkaška reprezentacija SrbijeOdbojkaParizSlobodan KovačSrbijaVesti


Pravni, Ekonomski i FDU pokrenuli inicijativu za podršku protestima građana #1od5miliona - Nova ekonomija\nPravni, Ekonomski i FDU pokrenuli ini...\nJedan od protesta #1od5miliona\nInicijative za podršku aktuelnim građanskim protestima #1od5miliona pokrenute su i na Pravnom fakultetu UB, Ekonomskom fakultetu UB, kao i Fakultetu dramskih umetnosti čijem proglasu se pridružuju zaposleni sa drugih fakulteta širom Srbije, prenosi portal Talas.\nProteste su do sada javno podržala nastavnici i saradnici dva fakulteta Univerziteta u Beogradu: najpre Filozofskog, a zatim i Fakulteta političkih nauka.\nPravni fakultet: proglas do sada potpisalo više od 20 zaposlenih\nProglas podrške protestima #1od5miliona do sada je potpisalo više od 20 zaposlenih na Pravnom fakultetu Univerziteta u Beogradu, a konačan broj potpisnika biće poznat u narednim danima.\nU tekstu proglasa u koji je Talas imao uvid navodi se da su se zaposleni na Pravnom fakultetu odlučili za ovaj korak zbog toga što aktuelni nosioci vlasti, na čelu sa predsednikom Aleksandrom Vučićem, doprinose razgradnji ustavne demokratije u Srbiji. Posebne tačke odnose se na kršenje Ustava Srbije i to u sferi medija, izbornih uslova, kao i podele vlasti.\nFDU: desetine potpisa i poziv zaposlenima sa drugih fakulteta u Srbiji\nProglas Fakulteta dramskih umetnosti već je potpisalo nekoliko desetina zaposlenih.\nMeđutim, poziv je proširen na fakultete širom Srbije, a pojedini zaposleni sa drugih fakulteta već su se pridružili podršci protestima zajedno sa FDU.\nEkonomski fakultet: pokrenuta inicijativa\nInicijativa da zaposleni podrže građanske proteste pokrenuta je i danas na Ekonomskom fakultetu Univerziteta u Beogradu. Još uvek nije izvesno koliko nastavnika i saradnika će podržati proglas, a u narednim danima očekuje se konačno saopštenje i broj potpisnika.\nPodrška akademske zajednice jasan signal vlasti\nPodrška protestima koja stiže sa fakulteta jasan je signal da je gaženje institucija u Srbiji uveliko prešlo prag tolerancije i da se o tome više neće ćutati čak ni u akademskim krugovima.\nSedmi građanski protest u Beogradu zakazan je za subotu, 26. januar, dok se protestima širom Srbije do sada priključilo još 19 mesta, a ove nedelje najavljeno je i 9 novih.\nDojče vele: Da li se opozicija u Srbiji budi?\nKocijančić: Mirni protesti u Srbiji su legitimn...


Kolumna – Poslovni portal o upravljanju otpadom i reciklaži\nKako oporaviti globalnu ekonomiju, ako postojeći sistem vodi u propast? Kako dostići ključne elemente cirkularne ekonomije? Na način razumljiv svima onima koji sistemima upravljaju i kojima su sistemi namenjeni? Sigurno je da uvođenje cirkularnih strategija…\nEvidentno je da se nalazimo usred najveće krize u istoriji čovečanstva. Ili je svaka globalna kriza veća od prethodne? Tek, prvi put u istoriji, jedan Generalni sekretar UN, Antonio Gutereš, je u novogodišnjoj poslanici za…\nSakupljanjem smeća u Srbiji se bave javna komunalna preduzeća. Mastodonti samoupravnog sistema, služe za reciklažu političkih kadrova i zapošljavanje šurnaja po tetkinoj liniji. Služe vođi, služe i građanima, mada ne tako revnosno kao za vreme…\nTačan odgovor je – ništa. Da nekim slučajem gore pomenute i još 424 životinjske vrste koje su u Srbiji na pragu istrebljenja imaju pravo glasa na izborima zaštita životne sredine bi bila u vrhu prioriteta…\nOdgovorno tvrdim da Srbija ima najefikasniji sistem upravljanja ambalažnim otpadom u Evropi. Ako efikasnost merimo odnosom uloženih finansijskih sredstava u uspostavljanje sistema, naspram realizovanih rezultata u sakupljanju i reciklaži otpada, Srbija je bez premca lider….\nNa krivudavom EU putu neposlušne države čeka Evropski sud pravde Nedavno je u medijima osvanula informacija da se Srbija sprema da do kraja ove ili početkom sledeće godine otvori pregovore o Poglavlju 27 o životnoj…


Minsk: NATO kao da se sprema da upotrebi silu protiv Belorusije - Sputnjik Srbija\n13:41 18 Maj 2021\nMinsk: NATO kao da se sprema da upotrebi silu protiv Belorusije\n19:30 06.12.2020 Preuzmite kraći link\n„Povećavaju se mogućnosti za izviđanje, uključujući i protiv naše države. U ovom trenutku, u završnoj fazi je dalje usavršavanje i razvoj sistema NATO-a – AGS koji funkcioniše u okviru realizacije izviđačkih zadataka, pri tome, zadataka strateškog nivoa. Sačuvan je visok nivo izviđačke delatnosti i letova borbene avijacije u blizini državne granice sa Belorusijom“, rekao je Kosigin u intervjuu televiziji STV.\nPrema rečima načelnika uprave Generalštaba, potvrda toga je „nesmanjeni intenzitet letova avijacije, borbenih, bespilotnih letelica, uključujući strateškog nivoa, kao što je Global Hawk“.\n„Sve to pokazuje da navedena delatnost Zapada na teritoriji istočnoevrospkih država, uključujući Poljsku i baltičke države ima za cilj pripremu za upotrebu sile. Po našoj proceni, u bliskoj budućnosti će se nastaviti tendencija povećanja inostranog vojnog prisustva na teritoriji susednih država“, upozorio je general.\nLukašenko: NATO želi da okupira zapadne beloruske teritorije\n13:29 Vesti: Šta znači kad Erdogan proklinje /video/


TRGOVINA LJUDIMA NA JUGU SRBIJE: Vodite računa šta vaša deca rade na netu - Dnevnik Juga\nPočetna / DRUŠTVO / TRGOVINA LJUDIMA NA JUGU SRBIJE: Vodite računa šta vaša deca rade na netu\nU leskovačkoj „Gimnaziji“ danas je održana tribina o trgovini ljudima u organizaciji Lokalnog koordinacionog tima za borbu protiv trgovine ljudima Leskovac.\nPredstavnici Lokalnog tima za borbu protiv trgovine ljudima, Dejan Ristić major policije i Predrag Momčilović direktor Centra za socijalni rad približili su mladim gimanzijalcima termin i posledice „Trafikinga“.\nPredrag Momčilović, direktor Centra za socijalni rad ovom prilikom je istakao da su žrtve ovog globalnog fenonmena zapravo mlade osobe koji su podložene uticaju sredstava savremene komunaikacije, poput interneta, socijalnih mreža na kojima se i najveći broj predatora krije.\n“ Oktobar je mesec koji se obeležava kao mesec borbe protiv trgovine ljudima. Tim povodom Lokalni koordinacioni tim za borbu protiv trgovine ljudima Leskovac će održati niz tribina u srednjim školama u Leskovcu, a sve sa ciljem da se smanji stopa ovog fenomena. Napodložniji uticaju socijalnih medija su upravo mladi, koji ih koriste i skoro smo imali dva slučaja na našem prostoru gde su dve devojčiče vrbovane za pružanje seksulanih usluga na teritoriji AP „Kosovo i Metohija“. Na svu sreću, brzim delovanjem svih službi koju se nadležne sprečen je njihov prelazak, i one su sigurno smeštene u hraniteljskim porodicama. Upravo iz tog razloga mi smo tu da podignemo svest kod mladih osoba, naravno zajedno sa roditeljima na koje bih ja ovom prilikom apelovao da vode računa kako im deca provode vreme na internetu i da budu svesni činjenice da nema para koje može da povrati dete koje završi ovim putem – ističe Momčilović.\nJuče je ova tribina održana u Medicinskoj školi a do 18. oktobra stručni tim obićiće i sve srednje škole na teritoriji Jablaničkog okruga.\nPrethodni Krivična prijava zbog 424 kilograma rezanog duvana i 200 paklica cigareta „Monte“\nSledeći TUŠ donela još dva zlata iz Hrvatske


Gojković: Omerović se pozvao na diplomatski imunitet, zato nije uhapšen - Izazov\nNovi magazin 12. juna 2018. 10:54\nGojković je odgovarajući na pitanje šefa poslaničke grupe Srpske radikalne stranke (SRS) Vojislava Šešelja zašto nije bilo reakcije na to što je Omerović uhapšen u krađi parfema, tri karmina i jedne „mazalice“ na frankfurtskom aerodromu, rekla da je dobila izveštaj policije sa aerodroma i da se na tom slučaju radi.\n„Zaista radim na tome da rasvetlim slučaj koji je bacio senku na ugled našeg parlamenta. Jedan izveštaj koji još nije za javnost sam dobila od nemačke policije sa aerodroma i moram zbog javnosti da kažem da se Meho nije pravdao za učinjeno delo nego se pozvao na diplomatski imunitet“, rekla je Gojković.\nOna je dodala i da izjavu policiji nije davao tako kako „postoji“ u medijima, a na slobodu je pušten samo zbog toga što se pozvao na diplomatski pasoš, a „ne zbog nekih drugih okolnosti“.\n„Ako situacija bude ovakva kakva je u izveštaju nećemo potpisati produženje diplomatskog pasoša“, rekla je Gojković.


100 kompanija dobilo savete kako da naplati potraživanja - EOS u Srbiji\nRadionicom u Beogradu završena je ovogodišnja serija besplatnih radionica u oblasti upravljanja potraživanjima koje su za privrednike širom Srbije organizovali Privredna komora Srbije i kompanija EOS Matrix. Na radionicama se govorilo o alatima koji se mogu koristiti u procesu naplate potraživanja, a dati su i pravni saveti u vezi sa mogućnostima sudske naplate i alternative utuženju.\nPreko 100 kompanija moglo je da čuje šta je to monitoring faktura, kada nastaje proces naplate potraživanja i koje su njegove osnovne faze, šta je to “soft”, a šta “hard collection”. Ukoliko se potraživanja ne mogu naplatiti vansudski, objašnjeno je kako teče postupak naplate sudskim putem i koje su to situacije kada ne preostaje ništa drugo osim prodaje potraživanja. O ovim i sličnim pitanjima govorili su Milan Savić, Menadžer naplate potraživanja i Slobodanka Blagojević, pravni savetnik, iz kompanije EOS Matrix.\nNataša Kecman, rukovodilac Centra za usluge i posredovanje PKS je navela da smatra da je naplata potraživanja jedna od apsolutno najbitnijih tema u svakodnevnom poslovanju privrednika, pa će saradnju sa EOS Matrixom nastaviti i u narednom periodu, kako bi svojim članovima edukacijom pomogla da unaprede svoje poslovanje.\n„Ideja za održavanjem ovakve vrste edukacije nastala je nakon istraživanja Evropske navike plaćanja , koje je pokazalo da privrednici, iako imaju skoro najduže rokove plaćanja u Evropi (46 dana), pokazuju veoma lošu praksu izmirivavanja svojih računa na vreme (samo 67 odsto). Kada klijenti propuste rok plaćanja, kompanije moraju u proseku da čekaju još 50 dana na naplatu, što je daleko najduže u Evropi (21 dan). Zato privrednicima želimo da skrenemo pažnju na koje detalje da obrate pažnju, kako ne bi došli u situaciju da ne mogu da naplate svoja potraživanja”- objasnila je Nela Deura, specijalista za marketing i prodaju kompanije EOS Matrix.\nZa 2018. godinu planirano je još 12 radionica koje će biti održane u Regionalnim privrednim komorama u Srbiji.\nWorkshop in Chamber of Commerce of Serbia.jpg (0.6 MB)


Tribina „Praktična iskustva inkluzije kroz povezivanje lokalnih aktera“ : Gradska Opština Novi Beograd\nTribina „Praktična iskustva inkluzije kroz povezivanje lokalnih aktera“\nPovodom obeležavanja 3.decembra Međunarodnog dana osoba sa invaliditetom u prostorijama opštinskog Centra za brigu o starima, deci osobama sa invaliditetom „Novi Beograd“ u ul. Bulevar Milutina Milankovića 34, održana je tribina „Praktična iskustva inkluzije kroz povezivanje lokalnih aktera“.\nTribinu je organizovao opštinski Centar u saradnji sa udruženjem „Pomoć porodici“ kao doprinos obeležavanju Međunarodnog dana osoba sa invaliditetom čiji je ovogodišnji moto “Osnaživanje osoba sa invaliditetom i obezbeđivanje uključenosti i jednakosti”.\nNa tribini su govorili Milka Milovanović Minić, mast.defektolog, prim.dr sci med Ljiljana Abramović Savić i dr Stevan Nestorov.\nPrema rezultatima poslednjeg popisa u Srbiji živi 571.780 građana koji su se izjasnili da sebe doživljavaju kao osobu sa invaliditetom, odnosno oni koji su se izjasnili da imaju teškoća ili su potpuno onemogućeni da obavljaaju svakodnevne aktivnosti, dok su procene da danas u Srbiji živi oko 800.000 osoba sa nekim oblikom invaliditeta, što čini oko 10 posto ukupnog stanovništva.\n“Potrebna je veća podrška za osobe sa invaliditetom u svim oblastima počev od socijalne i zdravstvene zaštite do obrazovanje i podrške u svakodnevnom funkcionisanju. Problemi koji doprinose diskriminaciji osoba sa invaliditetom su između ostalog nepristupačnost objekata, stopa nezaposlenosti, kao i nedovoljna podrška u zajednici. Osobe sa invaliditetom su, na žalost, vrlo često još uvek izložene različitim oblicima diskriminacije a žene i deca sa invaliditetom kao i pripadnici manjinskih grupa su u visokom riziku od višestruke diskriminacije. Opštinski Centar svojom aktivnošću doprinosi povećanju stepena informisanosti I vidljivosti kako osoba sa invaliditetom tako i profesionalaca koji sa njima rade kroz organizaciju različitih inkluzivnih događaja i vrlo aktivnu saradnju sa medijima. Kvalitetno obrazovanje osoba sa invaliditetom značajno doprinosi smanjenju rizika od izolacije, diskriminacije, siromaštva i apatije.” – rekla je direktorka opštinskog Centra, Milka Milovanović-Minić u uvodnom izlaganju.\nGovoreći o podršci koju organizacija “Pomoć porodici” nudi, dr Stevan Nestorov je istakao da “Sve porodice imaju potrebe za podrškom vezano za vaspitanje i odgajanje dece, ali nama su u fokusu porodice dece sa smetnjama u razvoju koje imaju potrebu za intenzivnom podrškom.Vezano za podršku deci sa smetnjama u razvoju, motiv nam je stvaranje promena u društvu koje će dovesti do kvalitetnijeg života dece sa smetnjama u razvoju, osoba sa invaliditetom i njihovih porodica. Prioritet je unapređivanje rada škola za obrazovanje dece sa smetnjama u razvoju i invaliditetom koje treba da odgovore na specifične potrebe dece sa različitim smetnjama u razvoju i da ih pripreme za život”\nDr Ljiljana Abramović –Savić se osvrnula na još uvek nedovoljnu edukovanost i informisanost lekara i medicinskog osoblja o invaliditetu uopšte kao i o načinima funkcionisanja dece sa invaliditetom od njihovog rađanja pa na dalje. “ “Neophodne su kontinuirane edukacije medicinskog osoblja jer su oni prva karika od momenta saznanja da se dete rodilo sa nekim problemom koja treba da ukaže na mogućnosti podrške i značaj porodice u razvoju takvog deteta. Najčešće, razvojni problem ili deformitet koji na početku izgleda strašno uz puno ljubavi, podrške i pažnje svih u okruženju deteta ostane samo jedna razvojna karakteristika u životu buduće mlade osobe koja opremljena samopuzdanjem stečenim u porodici i svojoj oklini nastavlja da živi kvalitetan život”- istakla je pedijatar, Dr Ljiljana Abramović –Savić.


(VIDEO) Zenović: Istorijska zdanja u Starom gradu vratiti ustanovama kulture i građanima Budve - Vijesti | Radio Televizija Budva - Budva Crna Gora\nPomoćnik sekretara za zaštitu imovine Opštine Budva, Đorđe Zenović u razgovoru za naš portal istakao je da su u tom opštinskom resoru trenutno fokusirani na rješavanje statusa i namjene istorijskih zdanja u Starom gradu. On se osvrnuo i na aktivnosti u pogledu zaštite imovine na drugim atraktivnim lokacijama u priobalju Budve.\nZenović, Foto: portal RTV Budva/J.M.\nNaš sagovornik je kazao da su se vezano za status Citadele obratili i zaštitniku imovinsko-pravnih odnosa, te da je aktuelan zahtjev da se taj spomenik kulture vrati u vlasništvo opštine.\nZenović napominje da nije sporna nekadašnja kasarna od 700 kvadrata, već to što se u katastru nepokretnosti kao sovjina Citadele DOO upisalo preko 3.000 kvadrata koji nisu bili predmet ugovora o razmjeni nepokretnosti.\n"To su donji plato kod glavnog stepeništa, gornji plato i posljednji, treći plato na kojem su se nekad održavale predstave Grad teatra i ostala kulturna dešavanja. Osim toga privatna firma je upisana i na bedeme, kao i na temelje ranohrišćanske crkve koji se nalaze na tom lokalitetu", ukazao je on.\nNamjera Sekretarijata je da pokušaju da zajedno sa zaštitinikom imovinsko-pravnih interesa da dođu do osnova po kojem je privatna firma upisana na pomenutim lokacijama i da se vidi na koji način država ponovo može da se upiše kao vlasnik.\n"Svi ćemo se složiti da bi Budvi bilo od velikog značaja da se ta lokacija vrati i ponovo ustupi i Grad teatru i svim ostalim kulturnim ustanovama koje održavaju kulturne manifestacije. Reprezentativno zdanje u Starom gradu tako bi dobilo reprezentativnu funkciju koju zaslužuje", ističe Zenović.\n"Vila Medin - depo za mobilijar"\nZenović se osvrnuo i na drugu vrijednu imovinu u Starom gradu - Vilu Medin i zgradu nekadašnjeg Komiteta.\n"Svi prolazimo tu svakog dana i vidimo u kakvom se stanju one nalaze i da služe kao depo za mobilijar ugostiteljskih objekata i kao mjesta gdje se odlaže đubrivo. Predstavljaju opasnost za zdravlje mještana Starog grada", upozorio je pomoćnik sekretara za zaštitu imovine.\nPrema njegovim riječima, pomenuta zdanja treba ustupiti ustanovama kulture, kao i građanima Budve.\n"Zaštitili smo lokacije od divlje gradnje"\nKako je naš sagovornik rekao, Opština Budva je, kada su u pitanju atraktivne lokacija potput Sajma, nekadašnje zgrade JAT-a i Velje vode, vrlo aktivno učestvovala u upravnim postupcima, štiteći ono što je planskim dokumentom predviđeno da se gradi u tom dijelu naše opštine.\n"Mi smo vrlo uspješno okončali te postupke pred Upravnim sudom i na neki način zaštitili lokacije od divlje gradnje i objekata koji nisu tipični za mediteransko mjesto poput Budve", kazao je on.\nNa lokaciji u blizini hotela Mogren bila je predviđena gradnja višespratnog kondo hotela, a odlukom Ministarstva prostornog planiranja i urbanizma ona je stopirana.\nSumirajući aktivnosti Sekretarijata za zaštitu imovine, Zenović je podvukao da i u vanrednim okolnostima koje je prouzrokovala pandemija koronavirusa u posljednjih godinu i po dana, u skladu sa zakonom, redovno ispunjavaju sve poslove i obaveze.\nNaš sagovornik je podsjetio da je u posljednje četiri godine Opština Budva kroz pozitivne sudske ishode uštedjela i vratila preko 35 miliona eura duga.\nSekretarijat za zaštitu imovine: Predlog mjera za ublažavanje poslijedica epidemije po privredu\nRadović: Upućujem zahvalnost opštinskom Sekretarijatu za zaštitu imovine


Vesti online / Vesti / Srbija / Bruka u Vojsci Srbije: Iz kasarne nestalo 70 pištolja, 5 pušaka i municija!\nPrilikom redovne kontrole stanja materijalnih sredstava, naoružanja i municije u skladištima u garnizonu Beograd ustanovljeno je da nedostaje 70 poluautomatskih pištolja, pet automatskih pušaka i dva sanduka municije.\nIz garnizona je nestalo 70 poluautomatskih pištolja CZ-99 9 mm, pet automatskih pušaka M-70 AB2 7,62 mm i dva sanduka municije kalibra 7,62 mm i 9 mm.\nOdmah po utvrđivanju nestanka naoružanja i municije, ministar odbrane i načelnik Generalštaba Vojske Srbije formirali su komisije nadležne za utvrđivanje uzroka nastanka ovog vanrednog događaja. U istražne radnje uključeni su Vojnobezbednosna agencija, Vojna policija i Tužilaštvo.\nO rezultatima istrage javnost će biti blagovremeno obaveštena. Ministar odbrane naredio je vanrednu kontrolu svih magacina ličnog naoružanja i opreme.\nU cilju povećanja fizičko-tehničkog obezbeđenja vojnih skladišta, ministar odbrane i načelnik Generalštaba VS već su preduzeli odgovarajuće radnje i u Planu opremanja za 2017. godinu predviđena su znatna finansijska sredstva za nabavku opreme koja će omogućiti pojačan video nadzor takvih objekata.\nInače, u Vojsci Srbije uobičajno je da se kontrola vrši najemnje jednom godišnje, a u zavisnosti od jedinice i češće.\nSRBIJA Srbija prva u Evropi po vlasništvu lakog naoružanja\nHRONIKA 4 osobe uhapšene zbog krađe oružja od Vojske Srbije


Još jače veze Pirota sa Francuskom | Pirot vesti\nPočetna/Lokalna samouprava/Još jače veze Pirota sa Francuskom\nJoš jače veze Pirota sa Francuskom\nAmbasador Francuske u Srbiji Frederik Mondolini danas je posetio Pirot gde je nakon prijema kod gradonačelnika Vasić potpisao sporazum o nastavku saradnje između Grada Pirota, pirotske Gimnazije, kompanije Mišelin, odnosno Tigar tajersa, a celom projektu se priključuju i još dve osnovne škole, “Vuk Karadžić” i “8. septembar”. Ovaj sporazum podrazumeva značajno unapređenje kvaliteta nastave francuskog jezika u pomenutim školama. Nakon prijema u Gradskoj upravi, ambasador Mondolini je sa saradnicima obišao pirotsku Gimnaziju gde mu je prezentovano izuzetno pozitivno iskustvo i odlična dosadašnja saradnja koja se ogleda u postojanju bilingvalnog odeljenja gde se nastava odvija paralelno na srpskom i francuskom jeziku.\nGradonačelnik Vasić istakao je da je Grad Pirot u proteklom periodu imao izuzetnu saradnju sa ambasadom Francuske, i dodao da veruje da će ta, već odlična saradnja, dolaskom novog ambasadora biti dodatno unapređena.\n-Želim da se zahvalim ambasadoru Mondoliniju na poseti, kompaniji “Mišelin”, koja podržava projekat unapređenja nastave francuskog jezika u Pirotu kroz pomoć usavršavanju našeg nastavnog osoblja u Francuskoj. Verujem da će, već odlična saradnja Grada sa Francuskom, dolaskom ambasadora Monderinija, biti dodatno unapređena. Tome u prilog svedoči i ugovor koji smo potpisali kojim se produžava projekat bilingvalnog odeljenja u Gimnaziji, ali i uključuju još dve osnovne škole čime se saradnja dodatno proširava-kazao je gradonačelnik Vasić.\n-Ja sam veoma srećan što smo danas potpisali ugovor kojim se saradnja sa Gradom Pirotom produžuje, ali i proširuje, što je od posebnog značaja. Razgovarali smo sa gradonačelniko i o ekonomskoj i privrednoj saradnji koja je takođe na zavidnom nivou. Francuska je spremna da pomogne Gradu Pirotu i ovom regionu u svim razvojnim naporima-kazao je ambasador Monderini nakon razgovora sa gradonačelnikom Vasićem.\nItalijani šire proizvodnju u Pirotu, posla za još…\nU Srbiji od korona virusa u zadnjih 24 sata…\nambasada francuske francuska istaknuto pirot saradnja\nGrad Pirot na Medjunarodnoj konferenciji Mišelinovih gradova\nStipendije najuspešnijim studentima\nDelegacija skopske opštine Đorče Petrov sutra u Pirotu


Ko ovo uradi, biće izbačen sa stadiona Partizana!\nNaslovna / Fudbal / Domaci fudbal / Ko ovo uradi, biće izbačen sa stadiona Partizana!\n2018-02-13 09:55 > 09:54\nGeneralni direktor Partizana, Miloš Vazura, tokom svog gostovanja u emisiji Željka Pantića "Partizanov vesnik" govorio je o organizaciji utakmice i merama koje će klub iz Humske sprovesti kako ne bi došlo do bilo kakvih incidenata tokom meča sa Viktorijom Plzenj.\nOGLASIO SE VUJOŠEVIĆ\n'Imamo ogromnu gužvu na prodajnim mestima, povećala se prodaja karata, jedno lice može da kupi 2,3, do 4 karte maksimalno, ali svako lice mora da ima ličnu kartu, pisaće ime i prezime na svakoj karti. Niko neće moći da uđe na stadion ako se ne poklapa ime i prezime sa karte sa njegovim ličnim dokumentom.\nOvom prilikom pozivam navijače da ponesu neki dokument sa sobom, da dođu ranije, najkasnije dva sata pred početak, jer je ovo prva utakmica sa novim kapijama. Biće detaljne kontrole, tri prstena kontrole, pozivam navijače da ne nose metalni novac, sve će im to biti oduzeto'', izjavio je Vazura.\nTakođe, apelovao je na sve navijače, pogotovo na publiku koja bude na istočnoj tribini da ne blokira prolaze jer će automatski biti izbačeni sa stadiona.\n'Molim navijače da ne skandiraju političke parole, da ne vređaju nikoga, već da navijaju za Partizan i da daju podršku timu. Pozivam ih, pogotovo na Istoku, da ne blokiraju prolaze. Svako ko bude stao na prolaz, biće izbačen sa stadiona, neće se uopšte pregovarati sa njim da se vrati na svoje mesto.\nImamo odličnu saradnju sa policijom. Partizan nije spreman da plaća kazne, a ako to navijači ne shvataju, onda nam takvi navijači ne trebaju na stadionu.\nOvo je jedna istorijska utakmica, Partizan nema prostora da pravi velike greške, ne smemo da budemo kažnjeni i nećemo dozvoliti da sledeću utakmicu igramo bez publike ili nešto gore od toga'', poručio je Vazura.\nPrethodna CSKA najavlje juriš: "Napašćemo da bismo sprečili najjače Zvezdino oružje"!


Izlečena prva trojica zaraženih Valjevaca | VAmedia - info portal\n29/03/2020 29/03/2020 1 коментар на Izlečena prva trojica zaraženih Valjevaca\nKako Vamedia saznaje trojica Valjevaca koji su se dve nedelje nalazila na lečenju u Beogradu sa potvrdjenim nalazom korona virusa, ovog prepodneva su dobili otpust iz bolnice I u toku dana bi trebalo da stignu u Valjevo. Valjevci se vraćaju kući sada sa negativnim nalazom na korona virus , ali po preporuci ostaju u kućnoj izolaciji.\n“Osećamo se dobro I tako je već nekoliko dana , pre dva dana su nas ponovo testirali, juče još jednom I nalaz na korona virus je negativan. Nas trojica u bolnicu u Beograd stigli smo pre skoro dve nedelje uglavnom sa visokom temperaturom, ali I upalom pluća u jednom slučaju. Bićemo još za svaki slučaj u karantinu, ali vraćamo se kući ”, kaže za Vamediu jedan od Valjevaca koji su pre dve nedelje primljeni u bolnicu Dragiša Mišović u Beogradu.\nKako navode za njih će biti organizovan prevoz u Valjevo gde ih čeka 28 dana karantina I obaveza da bilo kakvu promenu stanja odmah prijave.\n“Iako smo se osećali bolje I dobro ipak smo kao na iglama čekali rezultat testa. Kad smo čuli da smo negativni, šta da Vam kažem osim -Čuvajte se ljudi, budite oprezni, poštujte mere I bilo kakav simptom da primetite I osetite odmah se javljajte lekaru”, poručili su Valjevci.\n1 comment on “Izlečena prva trojica zaraženih Valjevaca”\nCreator 29/03/2020 at 13:05\nPolako pocinje da vlada medijsko ludilo , jer se umesto javljanja koliko se ljudi izlecilo i da zapravo mere pocinju da donose rezultate , konstatno unosi frka javljanjem koliko je umrlo i Italiji !? iznose tzv krivulje o projektovanom rastu i to pricaju ljudi blizi 70-im nego 50- im i koji se prvo plase za sebe pa onda za ostale . ministar odbrane postade epidemiolog , ministar zdravlja kopira predsednika na konferencijama , na pinku starlete za vremensku prognozu nose dopicnjake i rukavice u isto vreme , a na ulaznim vratima imaju merac koeficijenta inteligencije da ne udje neko greskom …. majko mila i rodjena … ako vec izvodite vojsku , onda neka pomera ljude iz Bg parkova i setalista ….


RTCG - Radio Televizija Crne Gore - Nacionalni javni servis :: Društvo :: Crnogorskom drušvu potrebno više razumijevanja\nPAŽIN O RAVNOPRAVNOSTI 29. 01. 2020. 12:49 >> 13:03 3\nPAŽIN O RAVNOPRAVNOSTI\nCrnogorskom drušvu potrebno više razumijevanja\nRodna ravnopravnost u Crnoj Gori niža je od prosjeka Evropske unije, pokazali su rezultati Indeksa, čija je vrijednost našoj zemlji 55 od ukupno 100 poena. Potpredsjednik Vlade Zoran Pažin kazao je da je crnogorskom društvu potrebno više razumijevanja i saradnje na temelju univerzalnih vrijednosti.\n“Sa vrijednošću indeksa rodne ravnopravnosti od 55 (od ukupno 100 poena), Crna Gora ostvarila je niži rezultat od prosjeka Evropske unije, gdje vrijednost indeksa iznosi 67,4. Vrijednost indeksa ukazuje da se najveće nejednakosti između muškaraca i žena u Crnoj Gori nalaze u domenu moći, praćeno domenima koji se odnose na vrijeme, znanje, novac i rad. Najveća jednakost očitava se u domenu Zdravlja”, saopšteno je na konferenciji.\nPotpredsjednik Vlade Pažin kazao je da je savremena Crna Gora Ustavom definisana kao zajednica slobodnih i ravnopravnih građana, zbog čega princip jednakosti pred zakonom, uključujući i rodnu ravnopravnost, jeste i mora biti neraskidivi dio svih naših zakona i svih naših politika.\n„Jasno je da je danas našem društvu potrebno više razumijevanja i više saradnje na temelju vrijednosti koje nas ujedinjuju, bez obzira na sve naše razlike i posebnosti. U prvom redu, to je jačanje i zaštita univerzalnih ljudskih prava i sloboda, uključujući i unapređenje položaja i prava žena u crnogorskom društvu,“ saopštio je Pažin.\nDodao je da Indeks rodne ravnopravnosti za Crnu Goru upozorava da borba za jednakost i jednake mogućnosti svih u crnogorskom društvu nije u potpunosti dobijena.\n„Ako postoje oblasti u kojima žene, odnosno polovina našeg stanovišta, nemaju jednake prilike i ne ostvaruju jednaka prava, to znači da kao društvo ne koristimo sve svoje mogućnosti i ne stvaramo punom snagom novu društvenu i ekonomsku vrijednost. Na današnjoj generaciji crnogorskih građanki i građana je odgovornost da ovu društvenu nepravdu do kraja iskorijenimo i time oslobodimo puni razvojni potencijal našeg društva,“ naglasio je potpredsjednik.\nŽene manje plaćene, majčinstvo prepreka za napredovanje\nNa vrhu ljestvice Indeksa ravnopravnosti nalaze se Švedska, Danska, Francuska, Finska i Velika Britanija, dok se četiri zemlje članice EU nalaze ispod Crne Gore – Rumunija, Slovačka, Mađarska i Grčka. U poređenju sa Evropom, najveća razlika između Crne Gore i zemalja EU zabilježena je u domenima Novca i Moći.\nIzvještaj otkriva duboko ukorijenjene nejednakosti, koje se nekada kriju iza prosječnih vrijednosti.\n“Na primjer, većina uposlenih u sektoru obrazovanja su žene (76.6odsto), ali se na rukovodećim mjestima u većini nalaze muškarci (63odsto direktora škola i vrtića čine muškarci). Zaposlene žene suočavaju se sa nizom diskriminatornih praksi na radnom mjestu, dok se majčinstvo i dalje svrstava u jednu od najčešćih prepreka za napredovanje u poslu, zadržavanje ili uopšte dobijanje radnog mjesta”, navodi se u saopštenju.\nIstraživanja ukazuju da se na intervjuima za posao, žene i dalje suočavaju sa pitanjima o njihovom bračnom statusu (64.1odsto ispitanica), koliko djece imaju (45.5odsto) ili čak o planovima da imaju djecu (35.6odsto).\n„Da bismo došli do djelotvornih rješenja za prevazilaženje nejednakosti, moraćemo otkriti uzročnike rodne neravnopravnosti, koji su obično duboko ukorijenjeni u kulturološkim normama i predrasudama, stvarajući tako nevidljive prepreke u sprovođenju politika i zakona koji treba da omoguće jednakost,“ istakla je stalna predstavnica UNDP u Crnoj Gori Daniela Gašparikova.\nŽene često bivaju potisnute u slabo plaćene sektore i zanimanja, uprkos sve većim postignućima u obrazovanju.\n“Razlika u zaradama to potvrđuje (žene primaju 14odsto-16odsto manju platu od muškaraca, za isti angažman). Vlasnice su samo 4odsto nekretnina, što uvećava njihovu finansijsku nesigurnost i zavisnost. To često vodi ka nizu drugih uskraćenosti, poput nemogućnosti da izađu iz nasilnog odnosa ili da pokrenu biznis, s obzirom da je vlasništvo nad nepokretnostima preduslov za dobijanje bankovnog kredita. Stoga je broj kompanija koje su u vlasništvu žena u Crnoj Gori manji od 10odsto“, saopšteno je na konferenciji.\nNa dnevnoj osnovi, žene nose ‘dvostruki teret’ balansiranja između plaćenog i neplaćenog rada, uz dodatno neravnomjernu raspodjelu porodičnih i kućnih poslova. Negativna slika se dodatno usložnjava zbog činjenice da i dalje preovladavaju patrijarhalne norme čak i među mladima. Prema nedavnim istraživanjima, više od 60odsto mladih u Crnoj Gori ne misli da bi žene i muškarci trebalo da dijele kućne poslove (izvor: Vestminsterska fondacija za demokratiju, avgust 2019. godine).\nIzvještaj poziva na snažnije liderstvo\nIzvještaj poziva na snažnije liderstvo praćeno odgovarajućim finansijskim resursima, kako bi se postigla institucionalna promjena s ciljem da se premosti jaz između muškaraca i žena.\nGordana Radojević, direktorka MONSTAT-a podsjetila je na podatke da u odnosu na EU-28 Crna Gora bilježi nižu vrijednost indeksa za 12,4 indeksna poena.\n„ Kao i u EU, vrijednost indeksa za Crnu Goru ukazuje da uprkos tome što u domenu Zdravlja još uvijek nije postignuta puna jednakost, zemlja je na dobrom putu. Takođe, kao i u EU, najveće pomake neophodno je napraviti u domenu Moći. Detaljna analiza koju Indeks pruža treba da omogući kreiranje ciljanih politika koje će pružiti adekvatan odgovor na ova pitanja,“rekla jeVirginija Langbak, direktorka Evropskog instituta za rodnu ravnopravnost.\nPotpredsjednik Pažin je ocijenio da su hrabre i mudre žene okupljene oko Ženske političke mreže pokazale je da je, i u okolnostima velikih političkih razlika, interes crnogorskog društva i zaštita zajedničkih vrijednosti ono što nas spaja i na čemu možemo i moramo graditi zajedničku budućnost.\nZoran Pažin Rodna ravnopravnost


Dan bijelih traka: Tužno sjećanje na 3.176 ubijenih Prijedorčana i 102 djece - Novi Horizonti\nPredsjednik Regionalnog saveza udruženja logoraša regije Banja Luka i bivši logoraš Omarske, Manjače i Trnopolja Mirsad Duratović kazao je u razgovoru da će fokus ove godine biti na 102 ubijene prijedorske djece i inicijativu roditelja da se postavi dostojno spomen-obilježje ubijenim mališanima u centru Prijedora, iako gradske vlasti već dugo odbijaju to da urade.\n“Naprotiv, zakonska rješenja i pravilnici sasvim otvoreno, bez imalo skrivanja preferiraju pripadnike vojnih formacija RS-a.\nU samom gradu Prijedoru danas, kaže, ništa ne podsjeća na preko 3.000 ubijenih Prijedorčana nesrpske nacionalnosti. Nasuprot tome, podignuti su spomenici i postavljene su spomen-ploče s fotografijama i imenima bivših radnika preduzeća, ustanova i institucija koji su bili pripadnici Vojske RS-a i koji su tokom agresije na BiH poginuli negdje na frontu. Za pripadnike drugih naroda”, navodi Duratović, tu nema mjesta.\n“Ono na što se nije obazirala i ćutke je prešla preko toga međunarodna zajednica ali i organizacije koje se bave pitanjima ljudskih prava je kada je 2012. godine Gradska skupština u Prijedoru na tematskoj sjednici zabranila finansiranje svih organizacija koje se bave prijedorskim genocidom, i na taj način pokušala ugušiti sve glasove koji iznose istinu o stvarnim dešavanjima u Prijedoru“, kazao je Duratović.\n← Kako do bereketa i povećanja opskrbe\nBudimo prijatelji svojoj djeci →\nInsani koji su velika inspiracija: Esed i Mahira Ahmiš otputovali na Umru


Kao nacionalno tijelo za standarde, Institut za standardizaciju Crne Gore sprovodi važan zadatak edukacije zainteresovanih strana, tj. korisnika. U saradnji sa stručnjacima iz različitih oblasti standardizacije organizujemo seminare, obuke i radionice i korisnicima obezbjeđujemo posebnu pažnju u cilju razmjene informacija koje se odnose na praktičnu primjenu standarda. Primjena međunarodnih standarda predstavlja održiv način dokazivanja kvaliteta, kompatibilnosti i dosljednosti. Standardi organizacijama nude znanja koja treba da uspiju u uslovima konkurencije.\nObuke su namijenjene: članovima Instituta za standardizaciju, preduzetnicima, malim i srednjim preduzećima (MSP), zaposlenima u javnom sektoru, državnoj administraciji, privrednim subjektima, odnosno sveukupnom društvenom sistemu.\nU Institutu za standardizaciju je angažovano 160 stručnjaka iz različitih oblasti koji kroz rad u stručnim tijelim Instituta (Tehničkim komitetima) daju doprinos standardizaciji i podizanju svijesti o značaju unaprijeđenja poslovnih performansi u organizacijama primjenom standarda iz različitih oblasti.\nNaš osnovni cij je da upoznamo zainteresovane strane o najnovijim informacijama i dostignućima iz oblasti standardizacije i zakonodavstva, kao i da upoznamo korisnike o benefitima standardizacije čime se direktno obezbjeđuje konkurentnost crnogorskih kompanija i institucija na evropskom i međunarodnom nivou.\nInstitut za standrdizaciju Crne Gore na svojim seminarima i obukama za prioritet ima cilj da što više približi proces praktične primjene standarda, kao i da se učesnicima pruži potpuna analiza korišćenja usluga, istovremeno pružajući mogućnost dvosmjerne komunikacije, koja se u isti mah smatra poželjnom.\nIz tog razloga, na svakom treningu pratimo očekivanja korisnika i zadovoljstvo postignutim novim vještinama na mjerljiv način, tako što, između ostalog putem raznih upitnika i anketa o zadovljstvu korisnika u vezi tema seminara i primjene standarda, realizujemo aktivnu komunikaciju sa korisnicima tokom samog procesa implementacije i primjene standarda.\nObuke je moguće izvoditi i na adresi zainteresovane strane


Šatorović: Sramna odluka da se rudarima u RMU Zenica umanji plata\nSavez samostalnih sindikata Bosne i Hercegovine smatra sramnom i potpuno neprihvatljivom odluku nadležnih iz RMU Zenica da radnicima u tom rudniku umanji plate u prosjeku za 200 KM.\n“Imajući na umu činjenicu da su od početka pandemije rudari savjesno obavljali svoje svakodnevne poslove i da su, uprkos otežanim uslovima rada, ispunili plan, postavlja se pitanje kakva se poruka šalje tim radnicima. Znači li to da se njihov rad, trud i rizikovanje života “nagrađuje” umanjenjem plate? Je li to, ustvari, početak realizacije scenarija kojem se Savez samostalnih sindikata BiH oštro usprotivio, a kojim je planirano smanjenje plata svim zaposlenim u javnom sektoru i javnim kompanijama? Znači li to da istu poruku narednih dana od svojih poslodavaca trebaju očekivati i medicinski radnici, policajci ili zaposleni u obrazovanju?! Kao što smo do sada u više navrata naglasili, za sindikat je apsolutno neprihvatljivo smanjenje plata bilo kojem radniku, posebno u vrijeme kada svoj posao obavljaju u otežanim uslovima. Postoje mnoga mjesta s kojih se u ovom trenutku mogu povući sredstva i time nadomjestiti eventualni gubici i osigurati funkcionisanje fondova, zavoda i sl. Tu su, prije svega, razne naknade i paušali koje primaju izabrani dužnosnici na svim nivoima, kao i njihove previsoke plate, finansiranje političkih stranaka iz budžeta, kreditna sredstva koja su na računima ministarstava, a koja nisu utrošena na kapitalne investicijske projekte, itd”, navodi se u saopštenju koje potpisuje predsjednik Selvedin Šatorović.\nS obzirom na navedeno, Savez samostalnih sindikata Bosne i Hercegovine daje punu podršku rudarima iz RMU Zenica koji su danas obustavili rad u oba jamska pogona.\n“Nadamo se da će ova sramna odluka biti promijenjena i da će rudari dobiti puni iznos svojih pošteno zarađenih plata”, navodi se na kraju saopštenja.


U FUNKCIJI SISTEM ZELENIH PRIORITETNIH TRAKA ZA LAKŠI PROMET VITALNIH PROIZVODA\nMinistar spoljne trgovine i ekonomskih odnosa BiH Staša Košarac izjavio je da je od ponedjeljka 13. aprila, pušten sistem zelenih prioritetnih traka u regionu Zapadnog Balkana, zahvaljujući kojima će vitalni proizvodi sa zajedničke liste imati olakšan promet na definisanim graničnim prelazima između zemalja CEFTA-e.\nMinistar Košarac potvrdio je da je ovu informaciju zvanično objavio Sekretarijat CEFTA-e.\n"Zelene trake su otvorene za svu robu sa zajedničke liste vitalnih proizvoda. Granični prelazi u sistemu zelenih koridora radiće 24 časa, sedam dana sedmično, kako carina, tako i druge granične službe", rekao je ministar Košarac.\nOn je podsjetio da je na početku epidemije korona virusa zatražio 24-časovno radno vrijeme veterinarskih inspektora Kancelarije za veterinarstvo BiH, koja je u sastavu Ministarstva spoljne trgovine i ekonomskih odnosa BiH, kako bi pravovremeno obavljali svoj posao i omogućili nesmetan promet roba životinjskog porijekla.\n"Što se tiče naše strane, veterinarski inspektori su u potpunosti spremni da od ponedjeljka preuzmu ovaj posao", dodao je ministar Košarac.\nKako bi se dodatno osigurao brz protok najosnovnijih proizvoda, CEFTA strane su, na predlog CEFTA Sekretarijata, usvojile listu vitalnih proizvoda, koji će imati olakšani promet na definisanim graničnim prelazima između zemalja CEFTA-e.\n"CEFTA lista sadrži najvažnije proizvode – hranu za ljude i stočnu hranu, dok je za oblast medicinskih proizvoda, zaštitne opreme i drugih proizvoda neophodnih u trenutnoj situaciji preuzeta lista Svjetske carinske organizacije. U zavisnosti od potreba CEFTA strana, ova lista se može mijenjati i dopunjavati", objasnio je ministar Košarac.\nKako je istakao, nadograđen sistem elektronske razmjene podataka (SEED) koristiće se za prednajavu kod proizvoda sa liste vitalnih proizvoda.\n"SEED sistem će elektronskim putem slati podatke carini i drugim graničnim službama", dodao je ministar Košarac.\nS druge strane, ministar Košarac rekao je i da je u prvim danima moguće očekivati određene poteškoće kod pojedinih zemalja članica CEFTA-e u smislu adaptacije na nove uslove. Ipak, vjeruje da će poteškoće biti prevaziđene u narednih deset dana.\n"Budući da je realno očekivati da svi neće dostaviti svoje kontakte do ponedjeljka, sistem će raditi i za te prelaze, ali će prednajavu dobijati samo carina na svom terminalu, te je moguće da će dan, dva biti slabija koordinacija sa inspekcijama kod prioritetnog prolaza", rekao je ministar Košarac.\nKako svaka CEFTA strana ima sopstveni informacioni sistem za tranzit, a SEED preuzima podatke od tih sistema, očekuje se da će u prvim danima implementacije dolaziti do grešaka, u smislu da se ne registruje prednajava za prioritetne kamione u tranzitu na nekim prelazima.\n"Oni će se tada usmjeravati na regularne trake, iako imaju pravo prolaza prioritetnom trakom", naveo je ministar Košarac.\nIZVOR: Vebsajt Klix, 12.04.2020.


Povećanje zarada u javnom sektoru, evo ko će najbolje proći | (Vesti - 28.09.2021) Novi Sad\n28.09.2021 u 12:21h\nPovećanje zarada u javnom sektoru, evo ko će najbolje proći\nIako budžet za 2022. još nije skrojen, ako je suditi po najavi predsednika Srbije Aleksandra Vučića, dobri parametri privrednog rasta u drugom, ali i najave da se taj trend nastavio i u trećem tromesečju, stvorili su uslove za povećanje zarada u javnom sektoru od sedam do devet odsto.\nKoliko će povećanje dobiti svako od ukupno 500.000 zaposlenih u državnoj službi znaće se u novembru kada će se doneti i konačna odluka o povećanju plata po sektorima. Ono što se sada zna, jeste da neće biti linearnog rasta već difirenciranog povećanja, što znači da će pojedini segmenti, poput zdravstva ali i bezbednosnih struktura, u ovoj preraspodeli dobiti više od ostalih. To praktično znači da bi njihovo uvećanje moglo da bude i duplo veće od 4,5 posto, koliko je projekcijom Fiskalne strategije za narednu godinu bilo predviđeno, piše "Blic".\nPrimera radi, ako medicinska sestra u ovoj godini ima platu od oko 50.000 dinara, u narednoj bi, sa povećanjem od devet posto, ona bila veća za 4.500 dinara. Ukoliko bi, pak, procenat uvećanja zarade bio sedam posto, njena primanja bi bila uvećana za 3.500 dinara.\nTada će biti izvesno ko će dobiti koliko povećanje, ali ono što se sada već naslućuje, to je da će i u ovoj raspodeli najbolje proći zdravstveni radnici i zaposleni u sektoru bezbednosti.\n– Što se tiče republičke i lokalne administracije ona će najverovatnije dobiti najmanji procenat uvećanja – navodi izvor "Blica".\nS druge strane, Fiskalni savet o nacrtu fiskalne strategije za 2022. godinu sa projekcijama za 2023. i 2024. napominje da to uvećanje ne bi trebalo da bude veće od 4,5 posto.\nObrazloženje ovog stava pročitajte na sajtu "Blica".\nPovezane teme fiskalna strategija fiskalni savet javni sektor plate plate u javnim preduzećima povećanje plata\nSta je sa privatnim sektorima privatne firme de su plate od 28000hiljada do 33000hiljada kadacemo mi da dobijeno povecanje a ne samo javni sektori oni imaju preko 500e primanje a mi stacemo\nNOVI SAD - trenutno 8 oC (okt. 16, 22:00)


U Akademiji 28 održana je predstava “Kapetan Džon Piplfoks” po tekstu Duška Radovića, koju su izvelu članovi Centra interesovanja Gluma i naša Jovana Nikolić Joja iz UMS škole za talente.\nU nedelju 30. 01. 2022. godine u Akademiji 28 održana je predstava “Kapetan Džon Piplfoks” po tekstu Duška Radovića, koju su izvelu članovi Centra interesovanja Gluma i naša Jovana Nikolić Joja iz UMS škole za talente.\nMladi talenti su nam dočarali predstavu na kreativan i duhovit način koji je nagrađen velikim aplauzom publike i jednim velikim Bravo!\nŠkola UMS organizuje novu audiciju za mlade talente koja će se održati 26.02.2022. godine. Za više informacija i prijavu na audiciju kontakt telefon je: 011/ 30 66 369.\nTagovi :Centar za talente, Dušan Radović, Jovana Nikolić Joja, Kapetan Džon Piplfoks, pozorišna predstava, pozorište za decu, ums škola za talente


"Mešu Selimović" dele Alek Vukadinović i Milo Lompar - PRess Serbia | PR PRess team\nKnjige • Kultura • News\n“Mešu Selimović” dele Alek Vukadinović i Milo Lompar\nNagrada ” Meša Selimović”, koju dodeljuje kompanija “Večernje novosti”, pripala je za 2018. godinu ravnopravno Aleku Vukadinoviću za zbirku poezije “U vatri se Bog odmara”, u izdanju “Konrasa”, i Milu Lomparu za studiju “Crnjanski – biografija jednog sećanja”, u izdanju “Pravoslavne reči”.\nZa nagradu, jednu od najprestižnijih u regionu za literarno delo na srpskom jeziku, glasao je, po 31. put, Veliki žiri “Večernjih novosti” u kome je bilo 60 istaknutih književnih kritičara, teoretičara i književnih istoričara.\nNovinar Dragan Bogutović, koji je sa Ognjenom Lakićevićem osnivač ove nagrade, ocenio je u Zadužbini “Vuk Karadžić” da se “još jednom pokazalo da je ovo specifičan i jedinstven izbor pobednika jer se sve obavlja javno”.\nU Velikom žiriju su pripadnici svih generacija znalaca srpske književnosti, razlika između najmlađeg i najstarijeg je 55 godina, a dolaze iz različitih sredina i gradova.\nPrema rečima Bogutovića, poštovane su propozicije koje su ustanovljene kad i nagrada, a svi članovi Velikog žirija pridržavali su se pravila i rokova. Od 7. februara svakodnevno je u “Večernjim novostima” objavljivan izbor članova Velikog žirija.\nPobednici su dobijeni zbrajanjem glasova. Predloženo je 109 knjiga, a dvojica pobednika su dobili po 20 glasova, kazao je Bogutović, i dodao da je peti put kako se nagrada deli na ravne časti, a prvi put je nagrađena jedna esejistička knjiga. Nagradu “Meša Selimović” čine skulptura sa likom velikog pisca, povelja, novčani iznos, i biće uručena sledećeg meseca na posebnoj svečanosti.\nTagoviAlek Vukadinović meša selimović Milo Lompar nagrada novosti


Slovačka proruska koalicija: Proteraćemo NATO iz zemlje - Sputnjik Srbija\n11:43 31 Oktobar 2020\n17:47 02.03.2016 (osveženo 18:20 02.03.2016) Preuzmite kraći link\nSankcije Rusiji su negativno uticale na slovačku ekonomiju. Vlada to prećutkuje, ali stotine slovačkih izvoznika izgubilo je pristup ruskom tržištu i zato su mnogi građani naše zemlje ostali bez posla, kaže za Sputnjik Jan Pavliš, lider pokreta „Hrabrost - velika narodna i proruska koalicija“.\nOtkako je uvela sankcije, EU je izgubila oko 100 milijardi evra, dok je Rusija, prema mojim procenama, za tri četvrtine manje. Što se tiče Slovačke, naša šteta je oko milijardu evra, objašnjava ovaj političar.\n„Osim toga, sankcije su dokaz da je naša zemlja pod kontrolom SAD. Kako drugačije objasniti činjenicu da premijer u izjavama za medije kaže da imamo ozbiljne gubitke zbog sankcija, ali vlada po treći put podržava produžavanje tih istih sankcija?“, komentariše Pavliš.\nOn kaže da bi njegova stranka pokrenula pitanje ukidanja sankcija na prvom zasedanju parlamenta.\n„Osim toga, hteli bismo da zatvorimo baze NATO-a u našoj zemlji i da prekinemo finansiranje proizvodnje naoružanja u SAD od poreza slovačkih građana. Takođe treba preispitati članstvo Slovačke u NATO-u putem raspisivanja referenduma i pokrenuti pitanje obnavljanja saradnje za Evroazijskim savezom zarad stvaranja bezbednog ekonomskog prostora od Lisabona do Vladivostoka“, ističe on.\nJan Pavliš za sebe kaže da je 25 godina svog rada posvetio proučavanju globalnih trendova u ekonomiji i politici i da je došao da zaključka da nakon krize 2008. godine Vašington pokušava da se oslobodi dugova. Time Pavliš objašnjava niz obojenih revolucija u Africi i na Bliskom istoku, državni udar u Ukrajini, kao i krizu u odnosima Rusije i EU.\nKoalicija „Hrabrost“ će prvi put učestovati na parlamentarnim izborima u Slovačkoj u martu ove godine.\nHrabrost - velika narodna i proruska koalicija, NATO, Jan Pavliš, Slovačka


Polovni Magirus kamioni oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Kamioni > Ostali kamioni > Magirus\nPolovna Magirus ostali kamioni na prodaju\nOvo su rezultati pretrage polovnih Magirus ostali kamioni mašina koje su za prodaju. Magirus ostali kamioni oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Magirus ostali kamioni u Brend sekciji.\nOvde je kompletna lista polovnih Magirus ostali kamioni za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Magirus ostali kamioni koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Magirus ostali kamioni koje Vas interesuju.